چەنج ھۆکارێکی جیاواز ھەن بۆ گریانی منداڵی ساوا لێرەدا ھەوڵدەدەین بەپێی توانا ھەندێک لەو ھۆکارانەتان بۆ بخەینە روو :\n١. برسیەتی :\nیەکێک لە ھۆکارە سەرەکییەکانی گریان منداڵ برسیەتیە، لەبەر ئەمە ھەر کاتێک منداڵەکە ھەست بەبرسیەتی بکات پەنا دەباتە بەر گریان لەبەر ئەمە پێویستە لەسەر دایکان ئاگادار بن لە کاتەکانی پێدانی خواردن بە مندالەکانیان، چونکە ئەوان زوتر برسییان دەبێت .\n٢. قرپ دانەوە بە منداڵە :\nھەرکاتێک منداڵ خۆراکێکی خوارد پێویستە لەسەر دایک و باوکەکە قرپێکی پێبهێننەوە بۆ ئەوەی ئەو بڕە ھەوایەی لە ناو گەدەیتی دەری بکات، ئەگەر نا منداڵەکە تووشی ژان دەبێت و ھەندێک جاریش ھەموو خواردنەکە دەڕشێنێتەوە .\n٣. ژانە سک :\nیەکێکی دیکە لە ھۆکارەکانی گریانی منداڵ ژانە سکە، لەبەر ئەمە پێویستە دایک ھەست بەم شتە بکات و کەمێک زەیتی زەیتوون بھێنێت و سکی منداڵەکە بشێلێت بۆ ئەوەی ئەم ژانە سکەی نەمێنێت، ئەم حاڵەتانەش بەھۆی ھەرس نەکردنی جۆرە خۆراکێک روودەدات .\n٤. جلی زۆر یا کەم :\nھەر کاتێک منداڵ ھەست بکات ئەو جلەی لەبەری کراوە بۆی نابێت ئەوا پەنا دەباتە بەر گریان، ھەروەھا کاتێک جلی زۆری لەبەر دەکرێت و ھەست بە گەرما دەکات و یاخود جلی کەمی لەبەر بکرێت و ھەست بە سەرما بکات، ئەمانە ھەمووی ھۆکارن بۆ ئەوەی منداڵ بگریێت، لەبەر ئەمە پێویستە دایکان و باوکان لەم بابەتە وریا بن .\n٥. خەواڵوبوون :\nھەر کاتێک منداڵ خەواڵو بوو و پێویستی بەخەو ھەبوو و دەرفەتی خەوی نەبوو، ئەوا پەنا دەباتە گریان لەبەر ئەمە پێویستە دایکەکان لەم حاڵەتە یارمەتی منداڵەکە بدەن بۆ ئەوەی خەوی لێبکەوێت، جا بەھەر شێوەیەک بێت، جا چ بە گۆرانی گوتن (گۆرانی منداڵانە و کە وشەکانی گونجاو و لەجێ بیت) بێت یا لایلایە یاخود لە باوەشی بگرێت تا دەخەوێت.\n٦. یاری کردن :\nمنداڵ زوو ھەست بە بێزار بوون دەکات لەبەر ئەمە پێویستە کەسێک ھەبێت یاری لەگەڵ بکات، لەبەر ئەمە پێویستە بەشێکی کاتەکانی خۆمان بۆ منداڵەکان تەرخان بکەین و یاری یان لەگەڵ بکەین، ھەروەھا پێویستە لەسەر دایک و باوکان قسە لەگەڵ منداڵەکان بکەن و چیرۆکیان بۆ بخوێننەوە، چونکە ئەم کارانە منداڵەکە دڵخۆش دەکات و زیرەکتر دەبێت .\n٧. سۆز و خۆشەویستی :\nمنداڵ بە سروشتی خۆی بوونەوەرێکە پێویستی بە سۆز و خۆشەویستی ھەیە، لەبەر ئەمە پێویستە سۆز و خۆشەویستی پێبدرێت و دایکەکە لە باوەشی بگرێت چونکە کاریگەری ئەرێنی لەسەر دەروونی منداڵەکە دەبێت و کاتێک گەورە بوو کەمتر روو لە توندووتیژی دەکات و کەسێکی میھرەبان دەردەچێت.\n٨. شیردانی تەندروست :\nپێویستە لەسەر دایکان تا توانایان ھەیە شیری خۆیان بە منداڵەکانیان بدەن، چونکە لە رووی تەندروستییەوە لە ھەموو شیرەکانی دیکە باشترە و دەبێت ئەم کارە دوو کاتژمێر تا سێ کاتژمێر جارێک دووبارە ببێتەوە و بەپێی پێویستی منداڵەکە .\nبەڵام ئەگەر دایکەکە لە توانای نەبوو بەردەوام لە سەر شیر پێدانی منداڵەکەی، ئەوا وا باشترە ئەو شیرە بە کار بھێنێت کە رێگە پێدراوە لەلایەن دامەزراوە تەندروستیەکان و ھەروەھا دەبێت ئەم شیرە ڤیتامینەکان و ماددە کانزاییەکان لە خۆیەوە بگرێت .\nھەروەھا نابێت منداڵ شیری مانگا و یاخود شیری کەم چەور بخوات چونکە بۆ ئەو نابێت .\nھەروەھا پێویستە لەسەر دایکان پێش ئەوەی شیر بە منداڵەکانیان بدەن شوشەی شیرەکە جوان پاک (تەعقیم) بکەن بۆ ئەوەی شیرێکی پاک بە منداڵەکانیان بدەن .\n3 ساڵ پێشتر - Jul 20 2018 9:59PM


شەمەندەفەرەکەی ئیسپانیا پرسیار لە سویددا دەوروژێنێت - Radio Sweden Kurdish - رادیۆی سوید Radyoya Swêdê | Sveriges Radio\nشەمەندەفەرەکەی ئیسپانیا پرسیار لە سویددا دەوروژێنێت\nبڵاو کرایه‌وه fredag 26 juli 2013 kl 10.30\nڕووداوی شەمەندەفەرەکەی ئیسپانیا کە پێرێ بوە هۆی گیان لەدەستدانی 80 کەس بۆتە جێی پرسیار لە سویددا کە ئاخۆ دڵنیایی هاتوچۆی شەمەندەفەر لە سویددا لە چ ئاستێکدایە و دەکرێت ڕووداویکی لەو جۆرە لە سویددا ڕوو بدات. ئەندەرش سڤێنسۆن بەرپرسی ڕێکخستنی هاتوچۆ لە دەستگەی رێگاوبان دەڵێت هەرگیز ناتوانرێت لەسەدا سەد گەرەنتی ڕوونەدانی رووداوی هاتوچۆ بکرێت بەڵام ڕووداوێکی هاوشێوەی ئیسپانیا دوورە لە سویدەوە لەبەرئەوەی سیستێمی چاودێریی ئاسایشی هاتوچۆی شەمەندەفەر لە سویدا زۆر دڵنیایە و کارمەندانی ئەو بوارەش شارەزا و ڕاهێنراون.\nبەپێی نوسینگەی هێڵی ئاسنینی ئەوروپی ئەو رێگەیەی ڕوداوەکەی ئیسپانیای تیا ڕوودا تازە دامەزراوە و شەمەندەفەرەکەش سیستێمێکی وای هەیە کە گەر زۆر بە خێرایی لێبخوڕیت ئۆتۆماتیکی خاو دەبێتەوە، هەر بۆیە تا ئێستا هۆکاری ئەو ڕووداوە دیاری نەکراوە.\nهەر لەم بارەیەوە ڕیبێکا فۆرشباری لێکۆڵەوەر لە بواری ئاسایشی هاتوچۆی شەمەندەفەر دەڵێت هەرچەندە ڕێگای هاتوچۆی شەمەندەفەر تا ئێستا دڵنیاترینە بەڵام گۆڕانکاریش ڕوویداوە بۆ نموونە ئاستی خێرایی شەمەندەفەرەکان زیادی کردووە و کەرەسەی دروستکردنی شەمەندەفەریش سوکترە لە جاران بۆ ئەوەی بتوانێت بە خێرایی بڕوات. جا ئەوەشی کە تا ئێستا ستانداردێکی جیهانی نییە بۆ ئەوەی کە شەمەندەفەرەکان چۆن دروست بکرێن تا لە کاتی ڕووداودا بەخێرایی بەتاڵ بکرێن.\nدەستگەی سەرۆکایەتی هاتوچۆی سویدیش لە پرسی ئەوە دەکۆڵنەوە کە چیتر پشتێنی دڵنیایی لە شەمەندەفەرەکانیشدا هەبن و چانتا و کەلوپەلی موسافیریش لە شوێنی تایبەتدا هەڵبگیرێن، چونکە بەڕای ڕێبێکا فۆرشباری لێکۆڵەوەر ئەم دوو ڕێکارە ژمارەی قوربانیان لە کاتی ڕووداودا کەم دەکەنەوە.


لایەنێكی سیاسی داوای هەڵوەشاندنەوەی ئەنجامەكانی هەڵبژاردن دەكات - تۆڕی میدیایی خەڵک\nهاوپەیمانی فەتح بە فەرمی داوای هەڵوەشاندنەوەی هەڵبژاردنی پەڕلەمانی عیراق دەكات، داوای یاسایی پێشكەشكردووە.\nمەحمود رەبیعی، وتەبێژی بزووتنەوەی حقوق سەر بە میلیشیای عەسائیب ئەهلولحەق لە لێدوانێكی رۆژنامەوانیدا رایگەیاند “هاوپەیمانی فەتح داوایەكی یاسایی پێشكەش بە دادگای باڵای فیدراڵی كردووە، بۆ هەڵوەشاندنەوەی هەڵبژاردنی پەڕلەمانی عیراق كە لە 10ی تشرینی یەكەمی 2021 بەڕێوەچوو”.\nئەو وتەبێژە ئەوەشی وت، بەڵگەی هونەری و یاسایی لەگەڵ داواكارییەكەدا هاوپێچكراوە، هەروەها داواشكراوە تا یەكلاییكردنەوەی داواكەیان، راگەیاندنی ئەنجامی كۆتایی دوابخرێت.\nئەمە لەكاتێكدایە لە ڕۆژی 10 ی ئۆكتۆبەر هەڵبژاردنی پێشوەختەی پەڕلەمانی عیراق ئەنجامدرا كە بووە هۆی ئاڵۆز بوونی زیاتری دۆخی وڵاتەكە و تا ئێستاش ئەنجامەكانی هەڵبژاردنەكە پەسەند نەكراون.


مستەفای سێیەم - ویکیپیدیا، ئینسایکڵۆپیدیای ئازاد\n(ڕەوانەکراوە لە موستەفای سێیەمەوە)\nسوڵتان موستەفای سێیەم\nموستەفای سێیەم کوڕی سوڵتان ئەحمەدی سێیەم، لە نێوان ساڵانی ١٧١٧ تا ١٧٧٤ ژیاوە، یەکێکە لە سوڵتانەکانی دەوڵەتی عوسمانی، حوکمی گرتە دەست لە ١٧٥٧ ھەتا ١٧٧٤ لە دوای کوڕی مامەکەی عوسمانی سێیەم لە تەمەنی ٤٢ ساڵیدا.\nخەلیفە ڕاغب پاشای دانا بە سەدڕی ئەعزەم، کە پیاوێکی ئاگاداربوو بە بارودۆخی دەوڵەتە فراوانەکە، خەلیفە موستەفای سێیەم وای ئەبینی ئەو مەترسیەی ڕووبەڕووی دەوڵەت بۆتەوە لە بەرەو پێشچوونی هێزەکانی ڕووسیادایە، لەبەرئەوە هەستا بە چاکسازی لە سوپای عوسمانییدا و ڕێکەوتنی سەربازی بەست لەگەڵ بڕوسیا بۆ یارەتی دانی عوسمانییەکان لە کاتی پێویستدا لە کاتی هەڵگیرسانی شەڕ لەگەڵ نەمسا یان ڕووسیا، و ڕاغب پاشا هەوڵیدا بازرگانی دەریایی و وشکانی فراوان بکات و هەروەک بیری لە هەڵکەندنی قوڵاییەک کردەوە تا ڕووباری دیجلە ببەستێتەوە بە ئیستەنبوڵ بۆ کاراکردنی جووڵەی بازرگانی لە نیوان ویلایەتە جیاوازەکنی دەوڵەتدا و بۆ ڕێگرتن لە گرانی و برسیەتی لە هەندێک لە ویلایەتەکان، بەڵام مردنی خێرای ڕاغب پاشا پڕۆژەکانی وەستاند، هەروەها ڕاغب پاشا نووسینگەیەکی تایبەتی گشتی دامەزراند لە خەرجی تایبەتی خۆی، و چەندیین نەخۆشخانە بنیاتنران بۆ پارێزگاری ویلایەتە سنوورییەکان لەو درمەی بڵاوبووبوویەوە لە ڕۆژهەڵاتی ئەورووپا لەو کاتانەدا.\nخەلیفە موستەفای سییەم توانی خزمەتگوزارییەکانی بارۆن دی توتی مەجەڕی بەدەست بهێنێت، کە هەستا بە بنیاتنانی قەڵا لەسەر هەردوو کەناری دەردەنیل و بە تۆپخانەی گەورە بەهیزیان کرد بۆ وەڵامدانەوەی هەر هێرشێکی دەریایی چاوەڕوانکراو بۆ سەر دەردەنیل و ئیستەنبوڵ، و وەرشەیەکی لە ئەستانە دامەزراند بۆ دانانی تۆپخانە و ڕێکخستنی فرقەکان بە شێوەیەکی نوی و هەروەها خوێندنگەیان دانا بۆ دەرچوونی ئەفسەرەکان تاکو شارەزا بن لە شیوازە نوێکان، زۆر بەخێراییەکی کەم کۆمەڵی دەرچوو خویندنەکەیان تەواو کرد و سەرکەوتنیکی گەورەیان بە دەستهێنا بەسەر کەشتیگەلی رووسی کە گەمارۆی دوورگەی لمنوسی دا تا بیکاتە بنکەیەکی دەریایی بۆ گەمارۆدانی دەریایی قوستەنتینیە (ئیستەنبوڵ).\nهەر لە چاکسازییەکانی موستەفای سێیەم ئەوەبوو خۆی بە دوای کارووبارەکانی جەنگدا دەڕۆیشت لەگەڵ ڕووسیا و پلانی بۆ دادەنا و سزای توندی ئەو سەرکردە سەربازییانەی ئەدا کە لە زانیاریدانە سەربازییەکانی لایان بدایە، هەتا سەربازەکان ڕێکبخات و سەرکردەکان فێربکات.\nهەر لە ئاسەوارەکانی موستەفای سێیەم دروستکردنی خوێندنگە و بنیاتنانی تەکیە بوو، هەروەها مزگەوتێکی بنیاتنا لەسەر ئارامگەی باوکی لە کەناری ڕۆژهەڵاتی ئیستەنبوڵ، و مزگەوتی محەمەد فاتحی چاککردوە.\nشەر بەردەوام بوو لەگەڵ ڕووسیا[دەستکاری]\nشەڕ هەڵگیرسا لە نێوان ڕووسیا و دەوڵەتی عوسمانی، و شەر هەڵگیرسا بوو لە نێوان هەردوولادا و هەندێک جار ڕووسیا پێش دەکەوت و توانی چەند شارێکی عوسمانییەکان بگرێت لە ڕۆمانیا، دواتر عوسمانییەکان جێگیر بوون و سوپای ڕووسیان چەندین جار تێک شکاند لەسەر دەستی سەرکردەکەیان عوسمان پاشا کە خەلیفە نازناوی غازی دا پێی لەبەر بەدەستهاتووە سەربازییەکانی لە ڕووی ڕووسدا.\nو شەڕی دەریایی لە نیوان هەردوو لادا هەبوو و چەند جارێک کەشتییەکانیان بە یەکیاندا، عەلی بەگی والی میسر فرسەتی وەرگرت لە بوونی کەشتیگەلی ڕووسی لە ناوچەکە و ڕێکەوت لەگەڵیان و شۆڕشی ڕاگەیان لە دژی دەوڵەت، توانی بچیتە فەلەستین و لوبنان و سوریا و سوپای عوسمانی گەمارۆدرا لە نێوان ئاگری کەشتییە ڕووسیەکان و ئاگری سوپای میسری.\nمحەمەد بەگ ئەبو دەهب یەکێک لە مەمالیکەکانی میسر کودەتای کرد بەسەر حوکمی عەلی بەگدا لە میسر و ناچاری کرد بگەڕێتەوە لەگەڵ ٤٠٠ سەربازی هاوپەیمانە ڕووسیەکانی و بە سوپای ئەبو دەهب گەیشتن، و ئەبودەهب سەرکەوت لە شەڕەکەدا و عەلی بەگ و چوار لە ئەفسەرە ڕووسیەکان بە دیل گیران، و هەموویان دران بە دەستی ئەستانەوە.\nسوڵتان موستەفای سێیەم کۆچی دوایی کرد سالی ١٧٧٤، و براکەی عەبدول حەمیدی یەکەم جێگەی گرتەوە.\nسوڵتان عوسمانی یەکەم\nبایەزیدی یەکەم (هەورە بروسکە) · محەمەدی یەکەم\nمحەمەدی دووەم (فاتیح)\nداڕێژە پەیوەندیدارەکان: داڕێژە:دەوڵەتی عوسمانی\nوەرگیراو لە «https://ckb.wikipedia.org/w/index.php?title=مستەفای_سێیەم&oldid=685032»\nئەم پەڕەیە دواجار لە ١٥:٠٥ی ٣٠ی نیسانی ٢٠٢٠ نوێ کراوەتەوە.


چین ب توندی ڕەخنێ ل سزایێن ئەمریکایێ دگریت - پرس بادینی\nHome جیهان سڵایدشۆو هەواڵ چین ب توندی ڕەخنێ ل سزایێن ئەمریکایێ دگریت\nچین ب توندی ڕەخنێ ل سزایێن ئەمریکایێ دگریت\nپرس میدیا 7:05:00 PM جیهان, سڵایدشۆو, هەواڵ,\nڕۆژا پێنج شەمبی د لێدوانەکا رۆژنامەڤانی دا وەزیرێ دەرڤەیێ چینێ ڕەخنە ل وان سزایێن نوی گرت ئەوێن ئەمریکا ئێخستینە سەر چینێ، هەروەسا ئەڤ سزایە وەکی دەستێوەردان د کاروبارێن نافخویا چینێ دا بناڤکرن و گوتژی چ حەجەت نینن ژبوی سەپاندنا ڤان سزایا.\nهەروەسا وەزیرێ دەرڤەیێ چینێ ئاماژە ب وێ یەکێ ژی کر، تومەتێن وەزیرێ بەرەڤانیا ئەمریکا بێ مەعنا نە، و چین پابەندە ب ڕێککەفتنا ناڤدەولەتی و رێککەفتنا نەتەوەیێن ئێکگرتی ڤە.\nد دەما بوریدا ب تومەتا هەڤکاریکرنا سەربازێن دەریایا باشورێ چینێ، ئەمریکا چەند سزایێن نوی ب سەر چەند کومپانی و چەند بەرپرسێن حزبا شیوعی یا وی وەلاتی دا سەپاندن، ئەڤ سزایەژی د چوارچوڤێ سیاسەتا نوی یا وەزیرێ دەرڤەیێ ئەمریکا مایک پۆمپیۆ دهێتن، کو دنیڤا مەها حەفت دا ڕاگەهاندبو کو ئەو دژی وان داخوازیێن نەیاسای یێن چینێ نە ل دەریایا باشورێ چینێ.\nBy پرس میدیا at 7:05:00 PM


سلایدر | کۆمەڵگای ژنانی ئازادی رۆژهەڵاتی کوردستان\nبەرفین دەنیز ئەندامی فەرمانداری هێزەکانی پاراستنی ژنان(هەپەژە) لە رێکەوتی ٣١/٣/٢٠٢١دا بەشداری بەرنامەی راوین لە تەلەڤیزیۆنی ئاریەن تیڤی بوو و سەبارەت بە هەفتەی قارەمانێتی و شەهادەتی دوو گریلای پەژاک کە لە ئەنجامی پیلانگێڕی رژێمی داگیرکەری ئێران‌دا شەهید بوون و هەروەها گۆشەگیرییەک کە لەسەر رێبەر ئاپۆ بەڕێوەدەچێت هەڵسەنگاندن و شیکاری پێشخست و لە کۆتایی بەرنامەدا باسی لەسەر واتای ٤ی نیسان، رۆژی لەدایک‌بوونی رێبەر ئاپۆ کرد و ئەم رۆژەی لە رێبەر ئاپۆ و هەموو گەلانی ئازادی‌خواز پیرۆز کرد.”شەهادەتی هەڤاڵانمان زاگرۆس و شەوگەڕ بابەتی تۆڵەسەندنەوەیە بۆ ئێمە”ئەندامی فەرمانداری هێزەکانی پاراستنی ژنان (هەپەژە)، بەرفین دەنیز…\nئەو تێکۆشانەی رێبەرایەتی دەیکات شەڕە لە پێناو پەیوەندییەکی ئازاددا\n30 ئازار, 2021 عبدوڵڵا ئۆجالانکوردستان یاژک\nلەبرگیراو لە پەرتووکی شۆڕشی کۆمەڵایەتی و ژیانی نوێ(عبدوڵڵا ئۆجالان) لە کاتێکدا بەرەو یەکەمین کۆنگرەی نەتەوەیی یەکێتی ئازادی ژنانی کوردستان یاژک دەچین، ئەو کار و شیکردنەوانەی لەم بارەیەوە کردوومانن رۆڵێکی کارایان هەبووە لە گەیشتن بەم ئاستەدا. بە تایبەتیش کاتێک ژن و خێزان تێکهەڵکێش لەگەڵ حەقیقەتی سەرۆکایەتی‌دا تاوتوێ بکەین، بەوەی رووی شاردراوەی راستینەی کورد یاخود بە واتایەکی تر گرێکوێرەی کوردمان ئاشکرا کردووە، گەیشتووینەتە کۆمەڵێک ئەنجامی زۆر تازە و وەرچەرخێنەر. لێرەشەوە گەیشتینە ئەوەی کە راستینەی کوردستان و گەلی کورد، بەوێنەی گۆشت و خوێن پەیوەستە بە راستینەی ژنێکی ئازادەوە، نەک هەر ئەمە بەڵکو بەشێکی…\n22 ئازار, 2021 ژیانی نوێەگەڵدا\nلەبەرگیراو لە پەرتووکی شۆرشی کۆمەڵایەتی و ژیانی نوێ(عەبدوڵڵا ئۆجالان) خۆشەویستی لە راستی سەرۆکایەتی‌دا رێپێوانە بۆ ئازادی و سەرکەوتن. ئەو پەیوەندییانەی کەسانی دۆڕاو دەیانبەستن هیچ پەیوەندییەکیان بە حەقیقەتی سەرۆکایەتییەوە نییە. بەڕاستی ئەوە دەبێتە مۆرکێکی رەشی ناوچاوانتان کە خاوەنی هەنگاوێکی بوێرانە نین لەمبارەیەوە. سەرۆکەکان ئەگەر بەڕاستی سەرۆکی گەل بن سەرچاوەی خۆشەویستییەکی بێ وێنەن. ئایا من بە زۆر خۆشەویستی خۆمتان بەسەردا دەسەپێنم؟ ئەگەر حەقی خۆم بێت کە خۆشبویسترێم هەڵبەت ئێوەش خۆشتان دەوێم. زۆر چاک دەزانم ئەگەر کەسێکی دۆڕاو بوومایە لانەوازێک دەبووم بۆ خۆم. کەسێک سڵاوێکی لێ نەدەکردم و هیچ کەسێک هەر نەشیدەوت چۆنیت.…\nئەو یەکێتییەی لە ناو پەکەکە دا هاتۆتەدی گەورەترین عەشقە\n20 ئازار, 2021 عەبدوڵڵا ئۆجالان\nلەبەرگیراو لە پەرتووکی شۆڕشی کۆمەڵایەتی و ژیانی نوێ (عەبدوڵڵا ئۆجالان) رۆژی جیهانی ژنان لەهەمان‌کاتدا رۆژی کوردانیشە. یەکەمجار لە ٨ی مارسی ١٩٨٧دا هەوڵم‌دا کە ئەم بابەتە بە شێوەیەکی بەرفراوان تاوتوێ بکەم. هەر لە یەکەم رۆژەوە وتم کە پێویستە کێشەی ئافرەت و هاتنەدی ئازادییەکەی لە ناو پەکەکەدا لەولاتری کێشەی رەگەزێکەوە و بە نزیکایەتییەک کە لایەنی کۆمەڵایەتی و سیاسیانەی قورسترە تاوتوێ بکرێت. ئەمەش جگە لەوەی کە نزیکایەتییەکی لەجێی خۆیدایەم هاوکات ئەو نزیکایەتییە راستەشە کە بۆ کێشەکە بکرێت. ئێستا ئەمە باشتر مایەی تێگەیشتنە، چونکە دەرفەتە ئایدیۆلۆژی و سیاسییەکانی پارتمان لەمبارەیەوە لە قوڵبوونەوە و گەشەسەندندایە.…\n20 ئازار, 2021 جێژنژیانی نوێ\nنەورۆزی ١٩٩٦تان، بە شەڕ، بە ژیانی نوێ و بە سەرکەوتنی تەواو پیرۆز بێت. ئێمە دەمانویست بۆ گەلەکەمان زۆر شتان بکەین. ئێستاکە دەبینم، ئەم شتانەی ویستمان؛ شتێکی گەورەیە و شیاوی گەلەکەمانە. بەم شتانە؛ دونیاش ئێستا دەبیسێت کە گەلی ئێمە نەمردووە و نزیکی ژیانی خۆی، واتا ژیانی ئازادە. ژیانێک کە خۆمان پێی گەیاند، کە هەزار ساڵ بە هیوای بووین، ژیانێکی هەرە شیاوی ئێمەیە. بە دڵ و گیانمان حەزمان لە ژیانێکە کە لە بندەستی دوژمن دەرکەوتووە. برایەتی و جوامێری گریدراوی ئەوەیە کە تۆ لە بەرامبەر دوژمنەکەت شتێکت کرد یاخود نا؟! بەڕاستی لە هەموو…\nرێبەر ئاپۆ خۆری بەربەیان و پەیامهێنەری ئازادی بۆ گەلانی ناوچەکە و جیهانە\n19 ئازار, 2021 رێبەرئاپۆژنان\nلە قەڵەمی گریلا لەسەدەی بیستم کە جیهان بەگشتی و رۆژهەڵاتی ناوین بەتایبەتی رووبەڕووی گۆرانکاری دبووایەوە و مودێرنیتەی سەرمایداریش کاریگەری خۆی لەسەر ناوچەکە دانابوو و عیلم و زانست بەهێزتر دەبوو و هەموو دوڵەتەکان و دەسەڵاتداران بانگی دیموکراسی و دادپەروەریان دەکرد بەڵام، لە تورکیا کە خۆیشی بەشێک بوو لەم بانگەشە و خۆی وڵاتێکی پێشکەوتوو دەیبینی کاتێک کە سەیری مێژووی سیاسی ئەم وڵاتە دەکەین جگە لە ژینۆساید و تواندنەوەی گەلان و تیرۆر و کوشتنی کەسایەتی سیاسی شۆڕشگێڕ و کودتای نزامی دشتێکی‌تر نابینی. ئەگەرلە واقیەتی بابەتەکە باش سەیر بکەین و گوێبیستی دەردی خەڵکی باکووری…\nبەهێز کردنی ئافرەتان بەهێز کردنی سۆسیالیزمە\n7 ئازار, 2021 سۆسیالیزمعەبدوڵڵا ئۆجالانمەد تیڤی\nلەبرگیراو لە پەرتووکی شۆڕشی کۆمەڵایەتی و ژیانی نوێ (عەبدوڵڵا ئۆجالان) رێپۆڕتاژی کەناڵی ئاسمانی مەد تیڤی لەگەڵ رێبەر ئاپۆ سەبارەت بە رۆژی جیهانی ژنان ٨ی مارس مەد تیڤی: بەرێز عەبدوڵڵا ئۆجالان وەک دەزانن ئەمڕۆ ٨ی مارس رۆژی جیهانی ئافرەتانە، ئێمەش بەم بۆنەیەوە دەمانهەوێت لە بابەتی دوا رەوشی بزوتنەوەی جیهانی شۆڕشگێڕانەی ئافرەتان بە گشتی و بەتایبەتیش رەوشی ئافرەتانی کوردستان و بزوتنەوەی ئازادی ئافرەتانی کورددا وردبینەوە و بۆیە لەمبارەیەوە کۆمەڵێک پرسیارمان لە جەنابتان دەبێت. پێش هەموو شتێک ئایا لە رۆژێکی وەک ٨ی مارسدا، دەکرێت ئەو خاڵە هاوبەشە چی بێت کە پێویستە بزوتنەوەی ئافرەتان…\nپێویستە ژنان لەبەرامبەر رەشبگیریەکان بێ دەنگ نەبن\n24 كانونی دووه‌م, 2021 ژنانکەژار\nجارێکی دیکە ڕژێمی ئێران لە بەر بێ چارەیی لە بەرامبەر ئیرادە و بەرخۆدانی گەلی کورد دەستی کردووە بە لێشاوێکی ڕەش بگیری و زیندانی کردنی ڕۆڵەکانی کورد لە ڕۆژهەڵاتی کوردستان . بێگومان ئەم ڕەش بگیریانەی ڕژێمی ئێران لە ڕۆژهەڵاتی کوردستان جاری یەکەم نییە و هەر کاتێک شکستی هێناوە لە پیادە کردنی سیاسەتەکانی لە سەر گەلان و بەتایبەت گەلی کورد دەستی کردووە بە زیندانی کردن و چاو ترسێن کردنی خەلک ، بەڵام وەک دیارە کە گەلی کورد هەر لە سەرەتاوە بڕیاری خۆی داوە کە لەبەرامبەر نایەکسانی و ناعەداڵەتی دا بێدەنگ نەبێت…\n16 كانونی یه‌كه‌م, 2020 ژنژنانسێدارە\nنەواڵ ژیان ژن، ژیان و ئازادی چەمک‌گەلێکن کە هەمیشە لە قووڵایی مێژوودا واتایەکی شاراوەیان هەبووە، وەها بەیەکەوە پەیوەست بوونە کە هیچ زیهنییەتێکی چەوسێنەر تا ئێستاکە نەیتوانیوە لە نێوانیان‌دا مەودایەک بنێتەوە. سەرەڕای دەسەڵاتداری، سەرکووت و زەختی زیهنییەتی پیاوسالاری لە ماوەی ٥٠٠٠ساڵ دەسەڵاتداری، هەبوونی خۆیان وەکوو راستییەک کە نکۆڵی لێناکرێت و لێک جیاناکرێنەوە، سەلماندووە، لە پێناو کۆیلەکردنی ئەم هێزەی کۆمەڵگا و لاوازکردنی لەپێناو خزمەت بە زیهنییەتی دەسەڵاتداری پیاوسالار لە هیچ کردەوەیەک دوورپارێز نەبوونە. زیهنییەتی رەگەزپارێز کە ژنان وەکوو پاشکۆی پیاوان و سەرچاوەی گوناح دەزانێت، ژن ناچاری دانەوەی ئەم قەرزە دەکەن و…\nلێدوانی کژار بە بۆنەی ٢٥ نۆڤەمبەر ڕۆژی بەرەنگاربوونەوەی توند و تیژی دژ بە ژنان\n23 تشرینی دووه‌م, 2020 ٢٥ نۆڤەمبەرتوند و تیژی بەرامبەر بە ژنکەژار\nتوند و تیژی بەرامبەر بە ژن بە درێژایی تەمەنی دەسەڵاتداری هەبووە و لە راستیدا بە داگیرکردنی جەستەی ژن دەسەڵاتداری توانی بناغەی خۆی ساغڵەم بکات. لە دژی ئەمەش ژنان لە مێژووداهەمبەر ئەو توند و تیژییانەی لە بەرامبەریان بەرێوە چووە تێکۆشینیان کردووە و هیچ کاتێک خۆیان رادەستی چارەنووسی داسەپاو بە سەریاندا نەکردووە. ئەو تێکۆشینە بە درێژایی مێژووی دەسەڵاتداری هەر بەردەوام بووە و هەموو شێوازەکانی زەخت و زۆری عەقڵییەتی پیاوسالار و سەرکوتکەر نەیتوانیوە چۆک بە ژناندا بهێنێ. ژنان بۆ گەشتن بە مافە ئینسانییەکانیان بوێرانە هەنگاویان هەڵهێناوە و لەم رێگەدا تەنانەت گیانی خۆشیان فیدا…\n3 حوزه‌یران, 2020\n10 ئه‌یلول, 2021\nشەنگال ئەو مێژووە کە ئیرادەی گەل دەسەلمێنێت\n3 ئاب, 2021


كرماشان جه‌مسه‌ری هه‌نارده‌ی ئێران بێكارترین پارێزگای ئه‌و وڵاته‌یه\nپارێزگای کرماشان کە خاوەن پێگەیەکی ستراتیژی لەبارە و بەھۆی نزیک بوونی لەھەرێمی کوردستان و ساڵانە زیاتر لە ٥٠%ی ھەناردەی ئێران بۆ عێراق لەو پارێزگایەوە ئەنجام دەدرێت.\nئاسۆی رۆژھەڵات: کرماشان بە ھەناردەکردنی بڕی ٣ ملیارد دۆلار کاڵا بۆ عێراق، بەھاری ئەمساڵ وەکوو چالاکترین سنووری زەمینی ئێران دەستنیشان کرا ، ئەوەش بە پێی راپۆرتێکی ھەواڵدەریی حکومەتی "فارس". موحسین موستەفایی بەرپرسی گشتی ئیدارەی گومرکی پارێزگای کرماشان، پێشتر بە ھەواڵدەریی خوێندکارانی ئێران (ئیسنا)ی رایگەیاندبوو" لەماوەی ١٠ مانگی رابردوودا ( ٢١ی ئادار ھەتا ٢٢ی کانوونی یەکەمی ٢٠١٤ )، بەبڕی ٥ ملیارد و ١١٩ ملیۆن دۆلار کەلوپەلی ئێرانی ھەناردەی عێراق کراوە کە ١ ملیارد و ٩٨٧ ملیۆن دۆلاری لەرێگای خاڵە سنوورەکانی پارێزگای کرماشانەوە ھەناردە کراوە.\nدەروازەی سنووری خوسرەوی کە مێژوویەکی ١٠٠ ساڵەی ھەیە بە یەکێک لە ١٤ گومرکی تایبەتی ئێران لە بواری ھەناردەکردنی بەرھەمە نەوتییەکان ئەژمار دێت. ماڵپەڕی فارس رایگەیاندووە، رۆژانە تیکڕا ٨٠٠ ھەتا یەک ھەزار بارھەڵگر لە سنووری پەروێزخان و ٢٥٠ بارھەڵگرە سنووری خوسرەوی کەلوپەلی ئێرانی ھەناردەی عیراق و و ھەرێمی کوردستان دەکەن.\nسەرەڕای ھەبوونی ئەم دوو دەروازە سنوورییە چەندین بازاڕۆچکە لە سنووری ٢٠٠ کیلۆمەتری پارێزگای کرماشان لەگەڵ ھەرێمی کوردستان وەک شێخ سڵە ، پاوە، شۆشمێ، تیلەکۆ و سومار بکەین . ھەبوونی ئەم خاڵە سنوورییانە کەمترین قازانجیان بۆ خەڵکی ناوچەکە ھەبووە و لەئێستادا وەکوو بێکارترین پارێزگای ئێران بە ئەژمار دێت.\nناوەندی ئاماری ئێران، رێکەوتی ٢٠ی کانونی دووەم، راپۆرتێکی بڵاو کردەوە و رایگەیاندوە رێژەی بێکاری لە پارێزگای کرماشان بۆ ١٨.٦% بەرز بووەتەوە و لە بواری بێکارییەوە لە سەرووی ھەموو پارێزگاکان جێی گرتووە. ئەمە لەحاڵێکدایە کە ساڵی رابردوو، ماڵپەڕی "کرماشان پۆست" لە راپۆرتێکدا تیشکی خستبووە سەر دیاردەی بێکاری لەو پارێزگایە و خاڵە سنوورییەکانی کرماشان و رایگەیاندبوو، لەماوەی رابردوودا رێژەی بازرگانە ئازەرییەکان لە سنوورەکانی کرماشان زیادی کردووە.


زانکۆی سۆران - بەڕێوەچوونی سیمینارێک لەژێر ناونیشانی " زمان لە چەند گۆشە نیگایەکی جیاوازەوە"\nبەڕێوەچوونی سیمینارێک لەژێر ناونیشانی " زمان لە چەند گۆشە نیگایەکی جیاوازەوە"\nبڵاوكراوەتەوە لە چوار شەممە, 26 شوبات 2020 10:00\nرۆژی دووشەممە ڕێکەوتی ٢٠٢٠/٢/٢٤ لە هۆڵی ئیسماعیل بێشیكچی فاكه‌ڵتی ئاداب، به ئاماده‌بوونی ژماره‌یه‌كی به‌رچاو له مامۆستایان و قوتابییان، سیمینارێک به ناونیشانی (زمان لە چەند گۆشەنیگایەکی جیاوازەوە)، به به‌شداری هه‌ریه‌ك له به‌ڕێزان "د. فازل حه‌مه سه‌عید، م. هه‌ندرێن و م. هۆشه‌نگ دارا" رێكخرا.\nلە سەرەتادا، د.فاضل حمه سعید، مامۆستا لە بەشی زمانی عه‌ره‌بی سیمیناره‌كه‌ی خۆی پێشكه‌شكرد و تیشكی خسته‌سه‌ر ئه‌م بابه‌تانه‌ی خواره‌وه:\n<<پێویستی زمانی كوردی به پلاندانانی زمانه‌وانی>>\nپلاندانانی زمانه‌وانی ( التخطیط اللغوی، Language planning)\n- چه‌مكی پلاندانانی زمانه‌وانی (التخطیط اللغوی،Language planning) له ساڵی ١٩٥٩ له‌سه‌ر ده‌ستی (Einar Haugen)ی نه‌رویجی ده‌ركه‌وتوه.\n- ناوه‌ڕۆكی ئه‌م چه‌مكه بریتیه له ده‌ستنیشانكردنی كێشه‌كان و دیاریكردنی ئامانجه‌كان و گرتنه‌به‌ری ڕێگه‌چاره پێویسته‌كان بۆ گه‌یشتن به‌و ئامانجانه. ئه‌مه‌ش به مه‌به‌ستی پاراستنی پێگه‌ی زمان.\nدیارترین كێشه‌كانی زمانی كوردی:\n٭ دیارنه‌بونی زمانی دایك.\n٭ نه‌بوونی زمانی یه‌كگرتوو (ستاندارد).\n٭ كێشه‌ی فه‌رهه‌نگی.\n٭ گرنگیدان به زمانه بێگانه‌كان له قوتابخانه‌كاندا.\nنازانرێت دیالێكته‌كانی زمانی كوردی، كه‌ی و چۆن لێك جیابوونه‌وه؟\nئه‌مه‌ش كێشه‌ی سه‌ربه‌خۆیی دیالێكته‌كانی لێده‌كه‌وێته‌وه.\nله به‌شێك له سیمیناره‌كه‌یدا، ئاماژه‌ی به رایه‌كی مامۆستا مه‌سعود محه‌ممه‌د كرد، كه ده‌ڵێ: ( زمانەکەمان زۆر و کەم سەرگوزەشتی نیو مەعلومیشی نیە، کەس ناتوانێ بڵێ بەر لە هەزار ساڵ زمانی کوردی چۆن بووە و لەهجەکانی لە چ بارێکدا بوون،..... چەند لەهجە بوو، لەهجەکانی لە چییەوە پەیدا بوون و چۆن لە یەکتر دوورکەوتنەوە، بۆچی دورکەوتنەوە؟)\nنه‌بوونی زمانی ستاندارد.\nكه زمانی ستاندارد نه‌بوو كێشه‌ی لێكنه‌گه‌یشتن ڕووده‌دات.\nكێشه‌ی په‌نابردن بۆ زمانی تر ڕووده‌دات.\nلێره‌وه گرنگی دیاریكردنی زراوه‌یه‌ك به زمانی ستاندارد ده‌رده‌كه‌وێت.\nله‌گه‌ڵ گرنگی پاراستنی هه‌موو زاراوه‌كان وه‌ك سه‌رچاوه‌یه‌كی نه‌ته‌وه‌یی"به‌تایبه‌ت له ناوچه‌كانی خۆیاندا.\nزاڵبونی عه‌ره‌بی و فارسی و توركی.\nزاڵكردنی وشه‌ی بێگانه،به تایبه‌تی ئینگلیزی، شانازیكردن بە بەكارهێنانیه‌وه.\nنه‌بوونی ده‌سته‌یه‌كی تایبه‌ت به دانانی وشه‌ی كوردی به‌رامبه‌ر وشه بێگانه‌كان.\nگرنگیدان به زمانه بێگانه‌كان له قوتابخانه‌كاندا\nخوێندن به زمانی ئینگلیزی له قۆناغی سه‌ره‌تاییدا و پشتگوێخستنی كوردی، كه له‌م قۆناغه‌دا پێویسته گرنگیه‌كی تایبه‌ت به‌زمانی دایك بدرێت.\nگرنگیدان به زمانی ئینگلیزی له كه‌ناڵ و به‌رنامه‌ی منداڵاندا. كاتێك هاوڵاتی یان منداڵ یان قوتابی ده‌بینێت زمانێكی بێگانه زیاتر گرنگی پێده‌درێت،ورده ورده ئه‌و گرنگی پێدانه له نه‌ستیدا ڕه‌نگ ده‌داته‌وه، تا ئه‌گاته ئه‌و ئاسته‌ی به چاوێكی باڵاتر بۆ زمانه بیگانه‌كه بڕوانێت.\n* سیمیناری دووەم، لە لایەن مامۆستا (هەندرێن) لە بەشی کوردی پێشکەشکرا، كه لەژێر ناونیشانی (زمان ئاوەڵاییەک لە ئاکاری تووندوتیژانە بە دژی بێ ئێتیکی ئەوانیتر).\nهەندرێن لە پێشەکیدا بە رێگەی ئەو پرسیارانەوە گوتی لە روانگەی هەڵوەشانەوەخوازیی ژان دێریداوە وەڵامی ئەو پرسیارانە بە خوێندنەوە ئەزموونی ئەحمەدی خانی و حاجی قادری کۆیی دەدەینەوە. پرسیارەکانیش بریتین لە: زمان ئه‌و پرسیاره ئاوه‌ڵا ده‌کاته‌وه که چۆن ئێمه خۆمان له زمان نزیک بکه‌ینه‌وه؟ زمان چۆن بوونمان بینراو ده‌کا و بانگمان ده‌کا؟ دواجار زمان چۆن ده‌دوێ؟\nزمان چۆن ئاکاری خۆی ئاوەڵا دەکاتەوە؟\nژاک دێریدا (١٩٣٠-٢٠٠٤) دەڵێ: «بۆشایی شوێنی هەڵوەشاندنەوە ئاکار، ئێتیکە.»\nئەو پێناسەکردنە ئامانجێکی رەخنەیی هەیە، لەسەر دوو ئەمانجدا وەستاوە.\nیەکەمیان، دێریدا جەخت لەسەر زمان دەکاتەوە،\nئەمەیش بە رەهەندی ئاکارمان دەبەستێتەوە،\nدووەم، خۆ بەستانەوە بەو ئاکارە کە دەبێ زمان بگات بە خۆبەستانەوە بە شێوەیەک لە بێ ئاکاریی.\nمرۆڤ دەکرێ بە پێچەوانەی ئەو دوو تێگەیشتنەوە بڵێت، کە دەبێ ئاکاری هەڵوەشاندنەوەخوازیی لە زماندا ببینرێت، یان بە واتای دێریدا لە نووسیندا ببینین.\nهەروا مرۆڤ هەوڵبدات کە ئەو خۆبەستانەوە بە ئاکارە، لە ئاوەڵابوون بە رووی بەرانبەردا بدۆزیتەوە.\nلەو روانگەیەوە هەندرێن جەختی لەسەر ئەوە کردەوە، کە خانی بە نووسینی "مەم و زین" کردەیەکی مەترسیدار لەناو زمانی کوردیی و بەرانبەر ئەوانیتریش، واتە زمانی زاڵ رادەگەیەنێت. ئیتر لەو داستانە بە دواوە، کە کردەیەکی تووندوتیژانەی ئاکارییە بەرانبەر نائێتیکی ئەوانیتر، رووبەرووی مەترسی بۆتەوە.\nدوای دوو سەدە، حاجی قادر بە کردەیەک لە ئاکاری زمان، بوونی کورد دەبەستێێتەوە بە زمان، بەمەیش گوتاری زاڵی زمانی ئەوانیتر هەڵدەوەشێنێتەوە.\nبە کورتی ئەو دوو شاعیرە بە کردەیەک لە ئاکاری زمان، بوونی کورد بەناو دەکەن، ئەمەیش وایکرد کورد هەم ببێتە مەترسی بەرانبەر ئەوانیتر و هەمیشە بۆ زمان، بوونی خۆی.\nسیمیناری سێیەم: لە لایەن "م.هۆشەنگ دارا"، مامۆستای بەشی یاساو پەیوەندییە نێودەوڵەتییەکان پێشکەشکرا. ناوبراو له باسه‌كه‌یاندا،په‌رژایه سه‌ر رۆڵی زمان له‌و وڵاتانه‌ی كه بیری ناسیۆنالیستییان تێدا زاڵه و زۆر گه‌شه‌ی سه‌ندووه. هه‌روه‌ها باسێكیشی له پێوه‌ندی له‌گه‌ڵ زمان و بیری فاشیزم كرد.\nراپۆرت و ێنه: شوان مه‌مه‌ندی


لەخولی عێراق هەولێر دوو خاڵی دیكەی لەدەستدا\nلە یاریەکانی هەفتەی 36ی خولی نایابی عێراق یانەی هەولێر لە دەرەوەی یاریگای خۆی بووە میوانی یانەی نەفتی میسان و یاریەکەش بەئەنجامی گۆڵێک بۆ هەردوو یانە بەیەکسانبوون کۆتایهات. یاریەکە ڕکابەریەکی زۆری بەخۆیەوەبینی و هەردوو یانە هەوڵەکانیان بەردەوامبو\nژ یاریێن جاما عێراقێ قوناغا چارگوشا زێرین یانه‌یا زاخو شیا ب دوو گولا بێ به‌رامبه‌ر ژ یانه‌یا مسافى ببه‌ت و به‌ره‌ڤ قوناغا داهاتى بچیتن و هه‌روه‌سا یانه‌یا زه‌ورا لسه‌ر كیستێ قوه جه‌ویه به‌ره‌ڤ ئارمانجا خو چوو . یانه‌یا زاخو دڤێ یاریێ دا ئاسته‌كێ\nئەمرۆ نەورۆز میوانداری تەڵەبە دەكات\nلە درێژەی یارییەكانی جەولەی 35ی خولی نایابی یانەكانی عێراق یانەی نەورۆز لەسەر یاریگای زانكۆ لەشاری سلێمانی میوانداری یانەی تەڵەبە دەكات یارییەكەش كاتژمێر 4:45 ئێوارە بەرێوە دەچێت. نەورۆز خاوەنی 45 خاڵەو پلەی نۆیەمی ریزبەندی گرتوە، ئەم یانەیە مانە\nهەولێر لەبەردەم جەماوەرەكەی بەدوو گۆڵ لە سامەرای بردەوە\nلە هەفتەى 35ى خولى نایابى تۆپى پێى عێراق، یانەى هەلێر لە یاریگاى فرانسۆ هەریرى میواندارى یانەى سامەراى کرد. هەولێرى خاوەن یاریگا و هاندەر بە دوو گۆڵ بەرامبەر بە گۆڵێک یارییەکەى لە سودى خۆى کۆتایى پێهێنا و گۆڵەکانیشى لە خولەکەکانى چوار و پێنجدا لە\nئەمرۆ هەولێر و قاسم لەخولی عێراقی رووبەرووی یەكتردەبنەوە\nبەیاری نێوان هەولێر و قاسم ئەمرۆ پێنج شەممە جەولەی 34ی خولی نایابی یانەكانی عێراق لەكاتژمێر 4:30 ئێوارە لەسەر یاریگای كفیلی ئۆڵۆمپی دەست پێ دەكات. هەولێر لە جەولەی رابردوو بە بردنەوەی لە صناعە كۆتایی بە ئەنجامە خراپەكان هێناو گەرایەوە سەركەوتنەكا\nسەلام حوسێنی سكرتێری یەكێتی تۆپی پێی كوردستان كۆچی دوایی كرد\nشەوی رابردوو سكرتێری یەكێتی ناوەندی تۆپی پێی كوردستان سەلام حوسێن بەهۆی نەخۆشی كۆچی دوایی كرد. سەلام حوسێن لەماوەی رابردوو وەك سكرتێری یەكێتی تۆپی پێی كوردستان كاری كردووەو ماوەیەكیش سكرتێری یانەكانی هەولێر و بروسك بووە، ناوبراو خزمەتێكی باشی وەر\nیانا زاخۆ گرێبەست دگەل ڕاهێنەرەكێ نووی ئیمزاكر\nدكۆنگرەكێ ڕۆژنامەڤانیدا كو ژلایێ یانا زاخۆ یا وەرزشی ڤە هاتە سازكرن، گرێدانا گرێبەستەكێ دگەل فیراس خەتیب وەكو ڕاهێنەرێ نوویێ یانێ هاتە ڕاگەهاندن. پشتی زنجیرەكا ئەنجامێن خراب دخولا تەپا پێی یا عیراقێدا داین، یانا زاخۆ بڕیاردا ڕاهێنەرێ خۆ (ئەبو ئەله\nیانا زاخۆ ده‌ست ژ راهێنه‌رێ خوه عه‌بدولوهاب ئەبولهێل به‌ردا\nیا به‌ری 11 روژا زاخۆ گوتی ئه‌نجامدا و ده‌ست ژ راهێنه‌رێ خوه به‌ردا یانا زاخۆ ده‌ست ژ راهێنه‌رێ خوه عه‌بدولوهاب ئەبولهێل به‌ردا پشتی ل یاریا شه‌فا بوری زاخۆ خوساره‌ت بووی ل گه‌ل کاره‌با کو د بوو خوساره‌تیا ٧ ل وه‌رزێ ئه‌ڤ ساله یا زاخۆ دخ\nریزبەندی كۆتایی خولی نایابی كوردستان ئاشكراكرا\nیەكێتی تۆپی پێی كوردستان ریزبەندی كۆتایی خولی نایابی كوردستان ئاشكراكرد كە یانەی سیروانی نوێ بوە پاڵەوان. یانەی هندرێن لەم وەرزە پلەی دووەمی بردەوە ، هەردوو یانەی هەولێر و هەلۆش ماڵئاواییان لەخولەكە كرد و دابەزین بۆ ریزی یانە پلە یەكەكانی كوردستا\nئەمرۆ دواین جەولەی خولی نایابی كوردستان بەڕێوە دەچێت\nیارییەكانی ئەم وەرزەی خولی نایابی یانەكانی كوردستان دواین جەولەی بەرێوە دەچێت و پاڵەوان سیروانی نوێیەو هەولێریش دابەزیوە، ركابەری لەسەر پلەكانی دووەم و سێیەم ماوە، ئەمرۆ شەش یاری ئەنجام دەدرێت و دواین یاری ئەم وەرزەش پێنج شەممە لە نێوان نەورۆز و س\nبریارە ئەمرۆ یارییەكانی گەڕی (29)ـی خولی نایابی یانەكانی كوردستان ئەنجامبدرێت. ئەمەش خشتە و كاتی یارییەكانە:\nسيروانی نوێ بووە پاڵەوانی ئەم وەرزەی خولی نایابی كوردستان\nلە یارییەكانی خولی نایابی یانەكانی كوردستان لە جەولەی 28مین یانەی شەقڵاوە سێ خاڵی گرنگی لە هەندرێن وەرگرت كاتێك لەسەر یاریگای خۆی بە دوو گۆڵ بەرامبەر بە گۆڵێك بردنەوەی تۆمار كرد. لە گێمی یەكەم شەقڵاوە ئاستێكی بەرزی پێشكەش كرد لەخولەكی 26 سانی سەل\nئەمرۆ ئەم یارییانە لەخولی نایابی كوردستان بەرێوەدەچێت\nوابریارە ئەمرۆ كاتژمێر 3:30 ئێوارە جەولەی 28مین لەخولی نایابی یانەكانی كوردستان ئەنجام بدرێت، تا ئێستا سیروانی نوێ بە كۆكردنەوەی 50 خاڵ پلەی یەكەمی ریزبەندی گرتوەو هەندرێن بە 42 خاڵ پلەی دووەمی ریزبەندی گرتوەو چەمچەماڵ بە 39 خاڵ پلەی سێیەمی گرتوەو\nخشتە و كاتی یارییەكانی گەڕی (28)ـی خولی نایابی كوردستان ئاشكراكرا\nیەكێتی تۆپی پێی كوردستان خشتە و كاتی یارییەكانی گەڕی (28)ـی خولی نایابی كوردستانی بڵاوكردەوە. ئەمەش خشتە و كاتی یارییەكانە:\nلێژنەی رێککاری و سزادان لە یەکێتی تۆپی پێی کوردستان چەند بریارێكی نوێی دەركرد\nدوای کۆبوونەوەی لێژنەی رێککاری و سزادان لە یەکێتی تۆپی پێی کوردستان ئەم بڕیارو راسپاردانەی خوارەوەی دەرکرد : 1⃣ دوا ئاگاداری بۆ یانەی وەرزشی چەمچەماڵ بە کۆنتڕۆڵ کردنی یاریگا و جەماوەرەکەی، بە هۆی گرفتەکانی یاری نێوان چەمچەماڵ و دەربەندیخان و دوو\nدوای كۆتایی هاتنی یارییەكانی گەڕی (26)ـی خولی نایابی كوردستان ، یەكێتی تۆپی پێی كوردستان ریزبەندێكی نوێی خولەكەی بڵاوكردەوە. ئەمەش ریزبەندی یانەكانە:\nئەنجامی یارییەكانی دوێنێی خولی نایابی كوردستان بزانە\nلەیارییەكانی گەڕی (26)ـی خولی نایابی كوردستان یانەكانی زاخۆ و چەمچەماڵ سەركەوتنیان تۆماركرد و برایەتی دوو خاڵی لەدەستدا. ئەمەش ئەنجامی یارییەكانی دوێنێیە:\nپێنج یاریزانی بالە بەرووداوی هاتووچۆ گیانیان لەدەستدا\nبەڕێوەبەری هاتووچۆی کۆیە رایگەیاند، بەهۆی رووداوێکی هاتووچۆ چوار یاریزانی بالە لە رێگەی کۆیە- هەولێر گیانیان لەدەستداوە و دوو کەسیش بریندار بوون. دواتریش لە کاتی گواستنەوەی بریندارەکان، یاریزانێکی دیکەش گیانی لەدەستداوە. رووداوەکە کاتژمێر 07:30ـ


وەزارەتی ناوخۆی هەرێمی كوردستان سەبارەت بە نوسراوێكی خۆی لەبارەی خەرجكردنی بڕی 750 ملیۆن دینارەکەی فێستیڤاڵی فیلمی دهۆک رونكردنەوە دەدات و دەڵێت؛ وەزارەتی ناوخۆ پارەکەی خەرج نەکردوە بەڵکو تەنیا پارێزگای دهۆکی لە رەزامەندییەکە ئاگادار کردوەتەوە.\nئاوێنە: پێشتر نوسراوێكی وەزارەتی ناوخۆی هەرێم بڵاوكرایەوە كە ئاڕاستەی نوسینگەی پارێزگای دهۆك كراوەو تێیدا باسی لە خەرجكردنی 750 ملیۆن دینار بۆ ئەنجامدانی حەوتەمین ڤیستیڤاڵی فیلمی دهۆك كردوە، ئەوەش لە تۆڕە كۆمەڵایەتییەكان كاردانەوەی زۆری بەدوای خۆیدا هێنا.\nئەمڕۆ وەزارەتی ناوخۆی هەرێمی کوردستان لەڕونكردنەوەیەكدا كە وێنەیەكی دەست ئاوێنە كەوتوە رایگەیاندوە"پارێزگاکان لە رێگەی وەزارەتی ناوخۆوە نوسراو ئاڕاستەی وەزارەتەکان دەکەن. ئەم نوسراوەش هی سەردەمی کابینەی هەشتەمە کە پارێزگای دهۆک داوای رەزامەندی کردبو لە وەزارەتی دارایی و وەزیری پێشوی داراییش داوای کردبو لە سەر بودجەی پارێزگا پارەکە خەرج بکرێت، بەڵام پارێزگای دهۆک وەڵامی نوسراوەکەی دابوەوە کە بودجەی پێویستیان نییە."\nوتوشیەتی"بۆیە دواتر لەلایەن وەزارەتی داراییەوە رەزامەندی وەرگیراو لە رێگەی وەزارەتی ناوخۆوە پارێزگای دهۆک ئاگادار کراوەتەوە لە رەزامەندییەکە."\nجەختیشی كردۆتەوە"وەزارەتی ناوخۆ پارەکەی خەرج نەکردوە بەڵکو تەنیا پارێزگای دهۆکی لە رەزامەندییەکە ئاگادار کردوەتەوە."\nدەقی نوسراوەكەی وەزارەتی ناوخۆ...


ئیسرائیل بۆ سێهه‌م ڕۆژه هێرش ده‌كات سه‌ر غه‌ززه و تا ئێستا 310 فه‌له‌سـتینی كوژراون\nهێرشه به‌رفراوانه‌كانی ئیسرائیل دژی میلیتانه‌كانی حه‌ماس له كه‌رتی غه‌ززه ده‌كه‌وێته ڕۆژی سێهه‌میـیه‌وه و ژماره‌ی كوژراوه فه‌له‌سـتینیـیه‌كان به‌هۆی هێرشه ئاسـمانیـیه‌كان گه‌یشتنه 310 كه‌س.\nئامارێـكی ڕۆژی دووشه‌ممه كه له لایه‌ن ئاژانسێـكی كۆمه‌كی سه‌ر به نه‌ته‌وه یه‌كگرتووه‌كانه‌وه بڵاوكرایه‌وه ئاماژه به‌وه ده‌كات له ڕۆژی شه‌ممه‌وه به لایه‌نی كه‌م 51 مه‌ده‌نی له غه‌ززه كوژراون. گوته‌بێژی ئاژانسی كۆمه‌ك و دۆزینه‌وه‌ی كار بۆ په‌نابه‌رانی فه‌له‌سـتینی (UNRWA) گوتی ئه‌م ژماره‌یه له سه‌ر بنچینه‌ی ئه‌و زانیاریـیانه مه‌زه‌نده‌كراوه كه له سه‌رچاوه‌ی ته‌ندروسـتی و نه‌خۆشـخانه‌كانی كه‌رتی غه‌ززه‌وه وه‌رگیراون.\nكاربه‌ده‌سـتانی فه‌له‌سـتینی ده‌ڵێن به لایه‌نی كه‌م 180 میلیتانی حه‌ماس كوژراون.\nگه‌واهیده‌رانیش ده‌ڵێن ڕۆژی دووشه‌ممه فڕۆكه جه‌نگیـیه‌كانی ئیسرائیل وه‌زاره‌تی ناوخۆی ژێر ده‌سه‌ڵاتی حه‌ماسیان له شـاری غه‌ززه وێرانكردووه و هه‌روه‌ها به لایه‌نی كه‌م 5 جاریش له زانكۆی ئیسلامی له كه‌رتی غه‌ززه‌شیان داوه.\nئیسرائیل ده‌ڵێت ئه‌م بۆردومانكردنانه له وه‌ڵامدانه‌وه‌ی ئه‌و هێرشـانه‌یه كه دیسـانه‌وه له غه‌ززه‌وه ده‌كرێنه سه‌ر خاكی ئیسرائیل.\nڕۆژی دووشه‌ممه‌ش له‌شـكری ئیسرائیل ڕایگه‌یاند كه‌وا ناوچه‌كانی ده‌وروبه‌ری غه‌ززه "ناوچه‌ی داخراوی له‌شـكرین"، ئه‌م ده‌سته واژه‌یه‌ش له ڕابردوودا كه گوتراوه به دوایدا هێرشی زه‌مینی بۆ سه‌ر هه‌موو ناوچه‌كانی غه‌ززه كراون.\nپـێشـتر هه‌ر ڕۆژی دووشه‌ممه سه‌رۆكی شـاره‌وانی شـاری ئه‌شكه‌لۆنی باشوری ئیسرائیل گوتی له ئاكامی هێرشێـكی موشه‌كی كه له غه‌ززه‌وه بۆ سه‌ر شـاره‌كه‌ی كراوه یه‌ك ئیسرائیلی كوژراوه و 8 ی دیكه‌ش برینداربوون.


توندوتیژیی نائایینی | ئاژانس\nHome بیروڕا توندوتیژیی نائایینی\nلە پاش دەركەوتنی ڕێكخراوی تیرۆریستیی داعش و پێشتریش بە هۆی ڕێكخراوە چەكدار و توندوتیژەكانی وەك ئەلقاعیدە و جوندولئیسلام و گەلێك ڕێكخراوی دیكەش كە لە سەراسەری جیهاندا بڵاو بووبوونەوە و بە ناوی ئایین و بە كەڵكوەرگرتن لە دەقە ئایینییەكان توندوتیژییان ئەنجام دەدا، بە هۆی ئەم ڕێكخراوانە كە وەك تەوژمێك دەركەوتن فۆكەسێكی گەورە خرایە سەر توندڕەوی و توندوتیژیی ئایینیی و كاری زۆر لەسەر كرا، بە شێوەیەك بازنەی ئەو فۆكەسە ئەوەندە گەورەیە كە خەریكە هیچ جۆرە توندوتیژییەكی دیكە لە كۆمەڵگادا قسەی لەسەر نەكرێت و بچنە خانەی لە بیركراوەكانەوە.\nبێگومان ئەو فۆكەسە بە تەواوی لە جێی خۆیدایە و پێویستە، بەڵام ناكرێت كۆمەڵگا بە هۆی جۆرێك لە توندوتیژییەوە جۆرەكانی دیكە لە بیر بكات.\nئەركی نوسین ئەوەیە ئیش لەسەر پانتاییە لەبیركراوەكان بكات، هەر بۆیە من ئەم نووسینە و ناونیشانەكەییم بۆ ئەو جۆرە لە توندوتیژی تەرخانكرد كە بەشێوەیەك لە شێوەكان كەمتر قسەی لەسەر دەكرێت.\nكۆمەڵگاكان بە گشتی و كۆمەڵگای نوێ بەتایبەتی دەكرێت له‌چەندین سەرچاوەوە توندوتیژی تێهەڵڕژێت، جگە لە سەرچاوە و تێگەیشتنە ئایینییەكان، لە ڕاستیدا ئەوەش كە لە كۆمەڵگادا كۆدەنگیی ڕەتكردنەوەی لەسەرە توندوتیژییە نەك توندڕەوی، چونكە هەندێ كات ئەوەی لای تۆ توندڕەوییە لای بەرامبەرەكەت ئازادیی بیركردنەوە و جیاوازیی تێگەیشتنە.\nزانایانی كۆمەڵناسی و دەروونناسەكان زۆر لەبارەی توندوتیژییەوە وەك هەڵسوكەوتێكی مرۆیی قسەیان كردووە، هەیانە پێی وایە توندوتیژی خەسڵەتێكی مرۆییانەیە و لە ناخەوە هەڵدەقوڵێت، هەشیانە پێی وایە توندوتیژی بابەتییە و پەیوەندی بە كۆمەڵێك فاكتەری كۆمەڵایەتی سیاسی و ئابوریی و ژینگەییەوە هەیە.\nهەرچی چۆن بێت واقیع ئەوەیە كە توندوتیژی بەدەیەها جۆر خۆی بەیان دەكات و وەك دیاردەیەك بەدرێژایی مێژووی مرۆڤایەتی بوونی هەبووە و واش دەبینرێت كە ئەم دیاردەیە هەر بمێنێت و بەتەواوی لەناو نەچێت.\nبێگومان ئەوە ڕاستە كە توندوتیژی وەك دیاردەیەك دووچاری سڕینەوە و لەناوچوون نایەت، بەڵام هەوڵدان بۆ كەمكردنەوەی ئەم دیاردەیە هەمیشە وەك پرسیارێكی پەروەردەیی و كۆمەڵایەتی و زانستی لەبەردەستە و دەبێت ئیشی لەسەر بكرێت.\nئیشكردن لەسەر هۆكارەكانی هەڵكشان و زیندووبوونەوەی توندوتیژی لە هەر قۆناغێكی جیاوازدا و لە هەر كۆمەڵگایەكدا، یەكێكە لە ڕێگاكانی ڕووبەڕووبونەوەی ئەم دیاردەیە، بۆ ڕووبەڕووبوونەوەی ئەم دیاردەیەش پێویستە سەرچاوە جۆراوجۆرەكانی ئەم دیاردەیە بناسرێت و ئیش لەسەر هەموویان بكرێت، نەك تەنها بە پاڵنەرێكی تایبەت یەك سەرچاوە فۆكەسی بخرێتە سەر و ئەوانی دیكە كەمتر قسەیان لەسەر بكرێت.\nزۆر جار پاڵنەری ئیشكردن لەسەر توندوتیژیی ئایینیی و فۆكەس خستنە سەری پاڵنەرێكی ئایدۆلۆژییە و ئەمەش ڕێگا ڕاستەكە نییە، چونكە سەرچاوەكانی دیكەی توندوتیژییش هەمان ئەنجام بە دەستەوە ئه‌ده‌ن كە توندوتیژیی ئایینیی بە دەستییەوە دەدات.\nئیشكردن لەسەر توندوتیژی لە كۆمەڵگەدا دەبێت زانستییانە بێت، واتە پاڵنەرەكە بۆ كەمكردنەوەی دیاردەكە بێت جا هەر شێوە و شێواز و سەرچاوەیەكی هەبێت نەك بۆ دژایەتیی ئایدۆلۆژیایەیەكی دیاریكراو.\nبە پێی هەندێك لێكۆڵینەوە بەشێك لەوانەی لەناو گرووپێكی وەك داعشدا جێگای خۆیان دەدۆزییەوە بەتایبەت ئەوانەی لە ئەورووپاوە دەهاتن ئەوانە بوون كە حەزیان بە ئەكشن و بەكارهێنانی جۆرەكانی چەك و درووستكردنی دیمەنەكانی توندوتیژی هەبووە، واتە پاڵنەرەكەیان بە هیچ شێوەیەك ئایینیی نەبووە.\nلەوانەیە، یەكێك لە لایەنە ئیجابییەكانی ئەو بڕیارەی كە لیژنەی فەتوای هەرێم دایان سەبارەت بە «یاریی پۆبجی» تەنها و تەنها ئەوە بێت كە ئەو یارییە سەراپای توندوتیژییە و جۆرێك لە ئاساییكردنەوە لە خەیاڵدانی هەرزەكارەكاندا درووست دەكات بۆ پڕۆسەی كوشتن و تیرۆر و توندوتیژی.\nئەمەش وەک هەموومان دەزانین هیچ پەیوەندییەکی بە ئایین و تێگەیشتنە ئایینییەکانەوە نییە.


وەزیری دەرەوەی ئەمەریکا مایک پەمپەیۆ کۆبونەوەکەی دەستپێکرد بە داخوازی کردنی یەکگرتووی بۆ بەرەنگاربوونەوەی ئەو گرفتانەی بەهۆی ڕوسیا، چین و ئێرانەوە دێنە ئاراوە.\nپەمپەیۆ ستایشی ڕۆڵی ناتۆی کرد بۆ بەرامبەر وەستانەوەی یەکێتی سۆڤیەتی پێشوو هاوکاتی شەڕی سارد، هەروەها ئاماژەشی بەوە کرد هاوپەیمانێتی ناتۆ پێگەیەکی تۆکمەی هەبوو و توانی هەنگاوی گەورەی بەرەوپێشچوون بنێت و هاوکاتیش بەرەنگاری ئاستەنگە نوێ و تازە سەرهەڵداوەکانیش دەبووەوە.\nبەڵام قووڵبوونەوەی ناکۆکییەکان لەگەڵ تورکیادا لەسەر پلانەکەی بۆ کڕینی سیستەمی بەرگری موشەکی ڕوسیاسی و داواکاری ئەمەریکا بۆ هاوپەیمانانی بە تایبەتی ئەڵمانیا بۆ زیادکردنی خەرجییەکانی بەرگری دەبێتە هەڕەشە بۆ سەر بەردەوامبوونی ڕێکخراوەکە.\nپەمپەیۆ گوتی " ئێمە بە ڕێگەیەکی دروست هەوڵی ئاشتیمان داوە لە ڕێی بەهێزکردنی ناتۆوە، پێویستە بەردەوام بین بە تایبەتی لەم قۆناغە نوێیەی بەربەرەکانی دەسەڵات لەلایەن ڕوسیا چین و کۆماری ئیسلامی ئێرانەوە دەکرێت."\nئەو گوتیشی چارەسەرکردنی ئەو ئاستەنگانەو گرفتەکانی تری وەکو تیرۆرسم، ئاسایشی ئینتەرنێت، کۆچبەری، هەڕەشەی ئاسایشی وزە و تێکنالۆژیای نوێ پێویستی بە زیادکردنی سەرچاوەکانە. پەمپەیۆ گوتی هەمو ئەندامێکی ناتۆ بەرپرسیارێتییەکی هەیە بۆ ئەوەی بۆ هاووڵاتیانی ڕوون بکاتەوە کە زیادکردنی بودجەی بەرگری چەند گرنگە.


ناسا کاتی بەرکەوتنی هەسارۆچکەیەک بە زەوی ئاشکرادەکات\nئاژانسی بۆشایی ئاسمانی ئەمریکی (ناسا) ئاشکرایکرد، هەسارۆچکەی پینۆ لە ساڵی 2135دا بەتەواوی لە زەوی نزیکدەبێتەوە، بەجۆرێک دوورییەکەی کەمتر دەبێت لە نیوەی دووریی نێوان هەسارەکەمان و مانگ، بەرکەوتنیشی بە زەوی لەساڵی 2300دا دەبێت.\nهەسارۆچکەی پینۆ لەساڵی 1999 لەلایەن ئاژانسی ناسای ئەمریکییەوە دۆزرایەوە، یەکێکە لە ناسراوترین هەسارۆچکەکانی کۆمەڵەی خۆر کە مەترسیی لەسەر هەسارەی زەوی دروستکردووە.\nئاسمانگەڕی ئەوزیریس ڕیکس، کە لەلایەن ئاژانسی ناساوە ڕەوانەی بۆشایی ئاسمان کرا ماوەی دوو ساڵ لە خولگەی ئەو هەسارۆچکەیەدا زانیارییەکانی سەبارەت بە پینۆ کۆدەکاتەوە و بڕیارە لە ساڵی 2023دا بە نمونە کۆکراوەکانی سەر هەسارۆچکەکەوە بگاتەوە سەر زەوی.\nئەرکی توێژینەوەکان لەبارەی هەسارۆچکەکەوە دیاریکردنی گۆڕانکاری لە ئاراستەی جوڵە و خولگەی ئەو هەسارۆچکەیەدا دەبێت.\nلەگەڵ ئەوەشدا زانایان باس لەوەدەکەن ڕێژەی ئەگەری بەرکەوتنی هەسارۆچکەکە بە زەوی 0.057% تێناپەڕێنێت.\nداڤید ڤارنۆکیا توێژەر لە سەنتەری Near Earth Object Studies ڕایگەیاند، “کۆتا قسە ئەوەیە، “هەسارۆچکەی پینۆ لەسەر خولگەکەی ئێمە نییە، بۆیە پێویست بە نیگەرانی ناکات”.\nلە مانگی ئەیلولی 2135دا هەسارۆچکەی پینۆ نزیکدەبێتەوە بۆ خاڵێکی زۆر نزیک لە زەوی، ئەمە ئەو ئەگەرە زیاتر دەکات کە هەسارۆچکەکە “چاڵی کلیلی ڕاکێشانی زەوی” تێپەڕێنێت، چونکە ئەو خاڵەی هەسارۆچکەکە پێیدەگات دەتوانێت خولگەکەی بگۆڕێت بەهۆی هێزی کێشکردنی زەوییەوە، بەمەش مەترسیی بەرکەوتنی بەزەوی لە داهاتوودا زیاتر دەکات.\nبەپێی داتاکانی کەشتیی ئەوزیریس ڕیکس، ئەگەری هەیە پینۆ لە ساڵی 2135دا کە بەتەواوی لە زەوی نزیکدەبێتەوە 26 “چاڵی کلیل”ی بێتە ڕێگا، کە ئەو چاڵانە بە کلیلی کێشکردنی زەوی ناسراون.\nئەو لێکدانەوانەی زانایانی گەردوونناسی بۆ داتاکانی کەشتییەکە کردوویانە دەڵێن، ئەگەری هەیە هەسارۆچکەکە 24 لەو چاڵانە تێپەڕێنێت و تەنها دووانیان بمێنێتەوە.\nزانایانی ناسا دەڵێن زۆرترین ئەگەری بەرکەوتنی پینۆ بە زەوی لە ساڵی 2182دا دەبێت، ئەگەر ئەوە ڕووبدات ئەو زیانەی دەیگەیەنێت 10 بۆ 20 جار زیاتر دەبێت لە قەبارەی هەسارۆچکەکە خۆی، لەکاتێکدا نیوەتیرەی پینۆ خۆی لەنێوان 5 بۆ 10 کیلۆمەتر دەبێت.\nمێشك تێكدەدات.. دوو كاربەدەستی تری ئەمریكا تووشی هاڤانا سیندرەم بوون\nعێراق لەبارەی شێوازی دەوامی زانكۆ و پەیمانگاكان بڕیاریدا\n5G چییە و مەترسییەکانی مۆبایلی 5G چین؟\nئینتەرنێتی 5G دوایین نەوەی پەیوەندیی سەر ئینتەرنێت و مۆبایلە. خێرایی زیاتر و پەیوەندیی باوەڕپێکراوتر لەسەر مۆبایلە زیرەکەکان و…\nكامێرای 108 مێگاپێكسڵ.. هەموو ئەوەی دەتەوێت لەبارەی گالاكسی ئێس 22 ئەڵترا-وە بیزانیت\nدزەپێكردنە تەكنیكییەكانی پەیوەندیدار بە مۆبایلە نوێیەكەی سامسۆنگ لە جۆری (گالاكسی ئێس 22 ئەڵترا) درێژەی هەیە لەگەڵ نزیكبوونەوەی وادەی…\nناسا خۆرگیرانەكەی ئەمڕۆ تۆماردەكات\nئاژانسی ناسای ئەمریكی تایبەت بە بۆشایی ئاسمان پەخشێكی ڕاستەوخۆی دەستپێكرد تایبەت بە چاودێریی دیاردەی خۆرگیران كە ئەمڕۆ بەشێك…\nئایفۆن 13 بە میمۆری یەك تێرابایت دەخرێتەڕوو\nبڕیارە سبەی كۆمپانیای ئەپڵ دواهەمین بەرهەمی خۆی لە مۆبایل و ئایپاد ئاشكرابكات. كۆمپانیاكە چەندین گۆڕانكاری بەسەر ئایفۆن 13دا…


یەكيەتیى پیشەیی مامۆستایانی کوردستانی ئیران پەیامێکیان بڵاو کردەوە\n11:49 - 17 پووشپەڕ 2719\nکوردستان میدیا: یه‌كیه‌تی پێشه‌یی مامۆستایانی كوردستانی ئێران به بۆنه‌ی ٣٠ـەمین ساڵیادی تێرۆركرانی دوكتورعه‌بدولڕه‌حمان قاسملوو، پەیامێکیان بڵاو کردەوە.\nله ٢٢ی پووشپەڕی ساڵی ١٣٦٨ی هه‌تاویدا، دوكتورعه‌بدولڕه‌حمان قاسملوو، سكرتێری گشتی حیزبی دێموكراتی كوردستانی ئێران و مامۆستای پێشووی زانكۆكانی پراگ له وڵاتی چێك و زانكۆی سۆربۆن لە پاریس پێتەختی فه‌رانسه، له سه‌ر مێزی وتووێژ بۆ چاره‌سه‌ركردنی ویست و مافه ڕه‌واكانی نه‌ته‌وه‌ی كورد له ڕۆژهه‌ڵاتی كوردستان، له لایه‌ن به ناو دیپلۆمات - تێرۆریسته‌كانی ڕێژیمی ئیسلامیی ئێران له‌گه‌ڵ دوو هاوڕێی دیكه‌ی شه‌هید كران.\nئه‌گه‌ر دوكتور قاسملووی مه‌زن، ڕێبه‌ری حیزبێكی گه‌وره‌ی كوردستان و ڕێبه‌ری خه‌ڵكی كورد به بیر و باوه‌ڕی جواوجۆره‌وه بوو، له هه‌مان كاتدا مامۆستایه‌كی زانكۆ بوو كه به ده‌یان قوتابی پێگه‌یاندووه و له سه‌ر ده‌می خه‌باتی پێشمه‌رگانەیدا دیسان وه‌ك مامۆستایه‌كی قوتابخانه، وانه‌ی شۆڕش و په‌روه‌رده‌ی به كادر و پێشمه‌رگه ده‌وته‌وه.\nئێمه وه‌ك یه‌كیه‌تیی پیشه‌یی مامۆستایانی كوردستانی ئێران به نوێنه‌رایه‌تیی مامۆستایانی ده‌روه‌ست و نیشتمانپه‌روه‌ر له زانكۆ و قوتابخانه‌كانی ڕۆژهەڵاتی كوردستان، له ٣٠ـەمین ساڵیادی تیرۆركرانی مامۆستا و ڕێبه‌رمان، په‌یمانی وه‌فاداری به ڕێبازی قاسملوو و ئامانجه پیرۆزەکانی دووپات ده‌كه‌ینه‌وه كه تا ده‌سته‌به‌ربوونی ئامانجه‌كانی ڕێبه‌رمان له سه‌نگه‌ری زانست و په‌روه‌رده‌دا تێدەکۆشین كه خۆیندكاران و قوتابییان به وانه‌كانی دێموكراسی و ئازادی، كوردایه‌تی، عه‌داڵه‌تی كۆمه‌ڵایه‌تی و نیشتمانپه‌روه‌ری ڕابێنین.\nله ڕێبازی قاسملوودا خه‌بات به‌رده‌وامه\n١٧ی پوو‌شپه‌ڕی ٢٧١٩ی كوردی


کوردیپێدیا - ئارژنگ\n🔣 ئارژنگ | پۆل: هەمەجۆرە | زمانی بابەت: 🏳 کوردیی ناوەڕاست\nهەرژنگ، ئارژنگ، ئارژەنگ، بنچکێکی دڕکنی وەک بەڵاڵووکە، بەڵام وەک ئەو سوور نییە. لە کوردستاندا، بەتایبەتی لە کوێستانەکانی کرماشاندا زۆرە و خەڵکی لادێکان گۆچان (گاڵۆک)ی لێ دروست دەکەن. ئارژنگ سەر بە تیرەی "گوڵ سوورەکان" Rosaceae نە کە تیرەیەکی زۆر گەورەن لە رووەکەکان. بەرێکی وەک بەڵاڵووک بەڵام چووکەتر دەگرێ کە لە هێندێک شوێنی کوردستاندا پێی ئەڵێن بادامەتاڵە. بەرەکەی بۆ دەرمان دەچێ. لەم بنچکە بۆ دەرمانی چڵکی گوێ، بەهێزکردنی مووی سەر کەڵک وەردەگیرێ. ئەگەر هەموو شەوێک یەک کەوچکی چایی لە رۆنی بەری ئارژنگ بە مووکانماندا هەڵسوین و یان دوای هەموو جارێک کە خۆمان دەشۆین مووەکانمانی پێ چەور بکەین، مووەکان ناوەرێن و بەهێزیش دەبن. یان ئەگەر رۆنی ئارژنگ لەگەڵ شیری گیای تۆسی تێکەڵ بکرێ و پلیتەیەکی لێ دروست بکرێ و لە گوێی نەخۆش و چرک کراو بنرێ و تاکوو 5 شەو ئەم کارە بکرێ بۆ چرک و ئێش و ئازاری گوێ و گرانی گوێ زۆر باشە. بێجگە لەمانە کوتراوی بەر و گەڵاکە بۆ کەم کردنەوەی زەختی خوێن زۆر باشە. سەیری هەرژنگ بکە.\n👁 ئەم بابەتە 8,787 جار بینراوە


◄ نتیجه: Found 686, page 1 of 69 Items per page: 🗐 1 🗐 5 🗐 10 🗐 25 🗐 50 🗐 100\n👁 اێ بەخشە 13,371 گل سئرکریائە(دێینە)\n👁 اێ بەخشە 14,323 گل سئرکریائە(دێینە)\n👁 اێ بەخشە 15,018 گل سئرکریائە(دێینە)\n📅 00-02-1986 تاریخ ؤ پێش هەتێەل\n👁 اێ بەخشە 5,345 گل سئرکریائە(دێینە)\n- کوژرانی دوو ئەفسەری پایەبەرزی ئێڕاقی لە بەر دەرگ [ فرەتر(ویشتر)... 👁] ✖ ✖ ✖ 0 0 ✔ 96% ✍ هـ.ب. 30-8-2010 11:20:44\n👁 اێ بەخشە 9,172 گل سئرکریائە(دێینە)\n📅 00-03-1880 تاریخ ؤ پێش هەتێەل\n- رۆژنامەی تایمس، ئەوەی بڵاوکردەوە کە لە نێوچەکانی [ فرەتر(ویشتر)... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:19:30\n📅 00-03-1913 تاریخ ؤ پێش هەتێەل\n👁 اێ بەخشە 4,175 گل سئرکریائە(دێینە)\n- رزگارکردنی نێوچەکانی باکووری موسڵ لەلایەن شۆڕشگێ [ فرەتر(ویشتر)... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:33\n👁 اێ بەخشە 4,956 گل سئرکریائە(دێینە)\n📅 00-03-1995 تاریخ ؤ پێش هەتێەل\n👁 اێ بەخشە 5,886 گل سئرکریائە(دێینە)\n- پێکدادانی هێزەکانی یەکێتی و رژێمی ئێڕاق لە ناوچە [ فرەتر(ویشتر)... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:21:00


ملله‌تیگ دادگه‌ر و دادگایگ پاك وبیگه‌رد - شـه‌فـه‌ق نيـوز\nملله‌تیگ دادگه‌ر و دادگایگ پاك وبیگه‌رد\nوه‌زیر ناوخوه‌ى سه‌دام حسێن، ئه‌یه نیشانه‌ى پاكى وبیگه‌ردى ئى دادگاسه له‌بان ئه‌و ریڕه‌وه ك ئویشێد" ئه‌وه‌ك له‌هه‌ق ره‌نجیه‌ێد ناخوازم وه ناهه‌قى رازیى بكه‌م".\nوه‌زیر ناوخوه‌ى له وڵاتیگ چوارده‌ور گیریاگ له‌ده‌یشت و له‌ناو، ك ئى وڵاتیشه هه‌ر له‌جه‌نگ ساڵه‌یل هه‌یشتاى سه‌ده‌ى وه‌رین تاوان فره‌یگ له‌تى ئه‌نجام دریاو دویاى ئه‌وه‌یش بار سه‌خت ئابڵووقه روى له‌لى كرد، دى چوین تویه‌نێد له‌بان په‌ت یاسا ڕێ بكا وه‌بێ غه‌ڵه‌ت و لاداین ده‌ستوورى و له‌ژێر سایه‌ى (قائد زه‌رووره) و له‌وه‌رده‌م كامیرایه‌یل ته‌له‌فزیۆن.\nوه‌لى دادگاى عراقى نووڕسته ئاكامه‌یل پرس وپرسكارى دادگایى و باوه‌ڕ خوه‌ى وه‌ل رێڕه‌و ده‌ستوورا به‌راورد كرد وه‌گشت ئارامییگه‌و، وه‌لى جاده‌ى عراقى هه‌میشه چه‌وه‌ڕێ هه‌واڵ كردیان و وتیان: كه‌ى له‌سێداره دریه‌ن؟ ئه‌را تائیسه مه‌ندنه؟ دى بكوشنه‌یان.\nئمجا هه‌رچه‌نى دادگا سووز خوه‌ى نیشاندا ئه‌را ملله‌ت له‌و وه‌خته‌یله ك چه‌وڕێ هه‌واڵ خوه‌شى بوین، وه‌لى مه‌یل دادگا ئه‌را دادگه‌رى یا عه‌داڵه‌ت له‌وه زیاتر بوى و فه‌رمان له‌سێداره‌داین ئه‌حمه‌د نه‌یاو بیتاوانى كردو گشت مه‌ردمیش چه‌وه‌ڕێ له‌سێداره‌داینى كردن، وه‌لى دادگاى دادگه‌ر وپاك له‌وه‌خت هه‌ق ته‌ماشاى سووزدارى ناكا، چوینكه هه‌ق ها له‌بان گشت چشتیگه‌و.\nدادگا تویه‌نستیاد هس مه‌ردم له‌وه‌رچه‌و بگرێد له‌بان هساو ئه‌حمه‌د زیاب ئه‌حمه‌د و یه‌یش جوور هه‌زاران كه‌سه‌یل تر سته‌مدیده له وڵاتیگ ك بڕیار و یاسا له‌تى جیاوازى له‌ناونى خاس و خراو نه‌كردو هه‌ق و ناهه‌ق له‌یه‌كه‌و نه‌كرد.\nوه‌لى دادگا كاریگه‌رى هه‌قانه‌یگ داشت و له‌وه‌ر ره‌زامه‌نى مه‌ردم ناهه‌ق نه‌وى و مكوڕ بوى له‌بان سه‌روه‌خوه‌یى و پاكى خوه‌ى و گووش نه‌یا حوكم ناڕه‌وا.\nدادگاى عراقى وه ئازاد كردن وه‌زیر ناوخوه‌ى رژیم وه‌رین ئسبات ئه‌وه كرد ك سه‌ر ئه‌را كاریگه‌رى هویچ لایه‌نیگ ناچه‌منێدو تاوانبار كریاگیگ وه پۆست وه‌زیر له حوكم سه‌دام دوشمن فره‌یگ له ره‌فیقه‌یل خوه‌ى دیرێدو زیاتر له‌وانه‌ك دوشمنایه‌تى كه‌ن وه‌بوونه‌ى ئه‌وه‌ك ئنتما ئه‌را سه‌دام داشتگه، ئمجا ئى دو هێزیشه هه‌وڵ وه‌ره‌و له‌سێداره‌داینى دیان، وه‌لى دادگا قسه‌ى خوه‌ى كرد و ته‌ماشاى سووز ناوه‌رپرسانه نه‌كرد جوور ئه‌وه‌ك حه‌زره‌ت مه‌سیح سڵام خودا له‌لى ئویشێد: چ فایده‌یگ دیرێد ئه‌گه‌ر دارایى دونیا داشتێدو گیان خوه‌د له‌ده‌س داید.\nته‌نانه‌ت منیش ئاره‌زوو داشتم گشت دارو ده‌سه‌ى رژیم وه‌رین له سێداره بدریه‌ن هه‌ر له سته‌مكاره گه‌وراگه‌یان تا دویا چایچى له ماڵ كومارى سه‌دام دیكتاتۆر، وه‌لى ئه‌قڵ جوور ئه‌وه‌ك فرۆید ئویشێد(من به‌رزترم) جوور پیاویگ دادوه‌ر بایه‌د هه‌ق بناسم و مه‌رز خواسته‌یل یاسا له‌وه‌رچه‌و بگرم و بیتاوان تاوانبار نه‌كه‌م و تاوانباریش بیتاوان نه‌كه‌م له‌چوارچیوه‌ى مه‌رز دونیا.\nئیمه وه‌ختى نووڕیمنه ئه‌حمه‌د زیاب ئه‌حمه‌د، بایه‌سه جه‌نگ ئیران بخه‌یمنه یاد ك چوین به‌دبه‌ختى هاورده بان ملله‌ت و جووره‌ها تاوان له‌لى كه‌فته‌و، ئمجا ئایا ده‌ور وه‌زیر ناوخوه‌ى له‌سه‌رده‌م جه‌نگه‌یل و ئابڵووقه‌داین وڵاته‌گه چه‌نیگ سه‌خت بوى له سایه‌ى ده‌ستوریگ رێكخریاگ و ده‌سڵاتیگ جیوه‌جیكار و ده‌ور ئیسه‌ى دادگا چوینه له بڕیار و حوكم دادگه‌رانه‌ى ك هویچ مه‌رجیگ له ده‌یشت هه‌ق په‌سه‌ن ناكا. هه‌ر له‌وه‌ر ئه‌وه‌یش دادگا پاك و بیگه‌رده.


بەڕاستی بەغیرەتین لەسەر نەفس و بێهەڵوێستیش لەسەر ئایین!\nدانراوه له‌لایه‌ن: باوکی ئه‌سمائـ ڕێكه‌وت: ٥/٢٤/ ٢٠١٢\nزۆرجار موسڵمان تا نەکەوێتە ناو کێشە و ڕووداوێکەوە خۆی بەتەواوەتی ناناسێت و نازانێت ئایا خوا و پێغەمبەری خۆشتر دەوێت لە نەفسی یان بەپێچەوانەوە؛ هەربۆیە دەبینین بەگشتی ڕووداوەکان لە دوو جەمسەرەوە ڕوو دەدەن:\nیەکەمیان: لەڕووی ئایینەکەیەوە\nدووەمیان: لەڕووی نەفسییەوە\nکاتێك دەبیستێت یان دەبینێت بێڕێزی بەرامبەر بە ئایینەکەی دەکرێت، لێرەدا بێهەڵوێستە و چارەکێك غیرەتی ناکەوێتە گەڕ بۆ بەرگریکردنی ڕاستەقینە لەپەیامی خوا؛ ئەگەر بیشیکات هەر چەند ڕۆژێکە و دواتر دادەمرکێتەوە و دەچێتەوە سەر باری جارانی، وەك بڵێیت بابای بێباوەڕ تەواو ئیتر وازی لە دژایەتیکردنی ئایینەکەی هێناوە و جارێکی تر کاری وا دووبارە ناکاتەوە.\nبەڵام بەپێچەوانەوە کاتێك کەسێك شتێکمان پێدەڵێت یان شتێکمان بەرامبەر دەکات، ئەوکات لەسەر نەفسمان زۆر گرانە و زۆر بەغیرەتین و بوێرانە بەدوای تۆڵەدا دەگەڕێین و لە خوامان دەوێت دەرفەتێکمان دەست بکەوێت و ڕقی خۆمان بڕێژین بەیەکتری! بۆ ئەمیان ئەگەر بەرامبەرەکە داوای لێبوردنیش بکات، هەرنەنگییە لەسەر دڵمان و دڵمان ئاوی پێناخواتەوە تا هەمان کاری بەرامبەر نەکرێتەوە.\nبەڕاستی بەغیرەتین بەرامبەر بەیەکتری و بێغیرەتیش بەرامبەر بە سووتێنەرانی پەیامی قورئان.\nتۆ سەیری فەیسبووك کە بۆتە سەنگەری جەنگ! کێش لەگەڵ کێ؟ مسوڵمان لەگەڵ مسوڵماندا، بە فیتی کێ؟ شەیتان و سەرانی دووڕوو بەتەمان داوەری بکەن! خوا ڕە حمی کردووە کەوا ناتوانرێت هیچ بکرێت لەیەکتری ئەگینا سوێند بە خوا لەسەر نەفس لە شاشەی کۆمپیوتەرەکانەوە دەچوونە ژوورەوە بۆ یەکتری.\nتخوا شەرم ناکەن لە خۆتان؟ ڕووتان دێت بڕۆنەوە لای ئەو خوایەی کەوا کەلامەکەی دەسووتێنرێت و ئێوەش بێدەنگن؟ ڕووتان دێت بڕۆنە سەر ئاوی کەوسەر و داوای ئاو بکەن لە پێغەمبەری خوا (صلی اللە علیە وسلم)، لەکاتێکدا حاشا لەڕووی ئەو کەسە بێهەڵەوپەڵەیە و پێیبوترێت حەرامزادە و تۆش وەك پەڵەیەکی عار بەنێو چاوانتەوە بێت و لەوێش داوای ئاوی لێبکەیت؟ بەڕاستی بەداخەوە خەڵکێك ئەوەندەی بەرگری دەکەن لە تاك و ئەو لایەنەی کە تێیدایە، نیو ئەوەندە بەرگری ناکەن لەو هەموو شاڵاوە فکرییە بۆگەنەی کە ڕۆژبەڕۆژ بەدیاری دێتە وڵاتمان و ناوی خوا و پێغەمبەرەکەمان لەژێر کالەی کوڕانە و و نەعلی ئافرەتان دەنووسرێت؟\nسوێند بە خوا، ئەگەر هەرچی بێڕێزی و سووکایەتی هەیە بە مرۆڤەکان بکرێت، (نعوذ باللە) ناگاتە چارەکی چارەکی ئەو بێشەرەفەی کە بە خوا دەڵێت بێشەرەف! ئەی کوا هەڵوێستتان بۆ ئەمیان؟! مەگەر هەموو ئەوانەشتان نەکردە گێرەشێوێن کە چوون بەرگری بکەن لە پەیامی خوا؟! بخۆن ئەو ماڵی دونیایەی کەوا فریای کەستان ناکەوێت و بە کفنێکی بێگیرفانەوە دەڕۆنەوە لای خوای گەورە و بەرز! جا ئەوکات حاڵی خۆمان دەبینینەوە برای بەڕێز!\nهەموو کات دەڵێم خوایە کۆتایییەکەم ئەوەندە باش بکە تا لەڕووم بێت بمرم و بگەمەوە خزمەتی تۆ!\nبۆ دانانیشن و خەریکی هەڵەکانی خۆتان بن؟! دڵنیا بن، هەر تاکێکمان کەمێك سەیری هەڵەکانی خۆی بکات، ئەوا هێندە زۆرن خراپەی بەرامبەرەکانمان لەیاد دەچێتەوە!\nلە کۆتاییدا ئەم فەرموودەی پێغەمبەری خواتان بیر دەخەمەوە (صلی اللە علیە وسلم) کە دەفەرموێت: فیتنە خەوتووە، نەفرەتی خوا لەوەی کە بەئاگای دێنێتەوە.\nid => 25736\ndynamicImage => 'zWESnkdz_20120524.jpg'\nheadTitle => 'بەڕاستی بەغیرەتین لەسەر نەفس و بێهەڵوێستیش لەسەر ئایین!'\n[0.78 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25736)))\n[2.81 ms] UPDATE `dangiislam_article` SET `clicked` = ? WHERE (`dangiislam_article`.`id` = 25736)\n[0.55 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25736) LIMIT 1\n[0.41 ms] SELECT `dangiislam_article`.* FROM `dangiislam_article` WHERE (id= '25736') AND (status='1') AND (title<>'0') LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 51) LIMIT 1\n[17.17 ms] SELECT `dangiislam_article`.* FROM `dangiislam_article` WHERE (category_id = 51)\n[5.06 ms] SELECT `dangiislam_article`.* FROM `dangiislam_article` WHERE (category_id = 51) AND (id <> '25736') AND (status='1') ORDER BY `id` desc LIMIT 3\n[4.36 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25736') ORDER BY `comment_id` desc, `featured` desc\n[15.06 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 16 in 60.95 ms Registry (6)«


خۆپیشاندانەكانی بەغدا ململانێی سیاسی یان بەگژاچونەوەی گەندەڵی؟ - ئاوێنه\nخۆپیشاندانەكانی بەغدا ململانێی سیاسی یان بەگژاچونەوەی گەندەڵی؟\nزیاتر لەدو مانگە لایەنگرانی موقتەدا سەدر بەردەوامن لەزنجیرە ناڕەزایەتی‌و خۆپیشاندانەكانیان لەپێناو “بنبركردنی گەندەڵی‌و چاكسازی” لەلایەن حكومەتەكەی حەیدەر عەبادییەوە. دواجار موقتەدا سەدری سەرۆكی رەوتی سەدر رۆژی 30 ی نیسان لەكۆنگرەیەکی رۆژنامەوانیدا لەنەجەف رایگەیاند “بەشداری لەهیچ پرۆسەیەكی سیاسیدا ناكەین ئەگەر لەسەر بنەمای پشکپشکێنە بێت”، چونكە بە وتەی ئەو “ئیرادەی گەل هەمیشە گرنگترەو لەسەرو هەمو شتێكەوەیە”.\nئاوێنه، زانا حەمە غەریب: هەمان رۆژو راستەوخۆ پاش ئەوەی سەدر لەکۆنگرە رۆژنامەوانیەکەدا وتی “چاوەڕێی راپەڕین‌و شۆڕشی جەماوەری دەکات”، خۆپیشاندەران باڵەخانەی پەرلەمانی عێراقیان داگیرکردو هێرشیان كردە سەر پەرلەمانتاران. ئەم پەلامارەش كۆمەڵێك لێکدانەوەی جیاوازی بەدوای خۆیدا هێنا. هەندێك پێیانوایە رێككەوتنی نێوان موقتەدا سەدرو حەیدەر عەبادییە بۆ پەكخستنی پەرلەمان، هەندێكیش پێیانوایە رێككەوتنە بۆ ئەوەی بتوانن بەهەردوكیان روبەروی گەندەڵی ببنەوەو دەسەڵاتی مالیكیش لەناوەندی بڕیاردان كۆتایی پێ بهێنن.\nلەم بارەیەوە عەلی عوتبی سەركردە لەرەوتی سەدر بەئاوێنەی راگەیاند “ئەوەی 30 نیسان رویدا ئەبوایە چەند ساڵێك پێش ئێستا روی بدایە، چونكە میللەت بێزارەو دوچاری نەهامەتی‌و ماڵوێرانی‌و برسیەتی بۆتەوە، سەركردەكانیش لەنازو نیعمەتدا ژیان دەگوزەرێنن، ئەوە توڕەیی میللەتەو توڕەیی لایەنێك یان كەسێكی دیاریكراو نیە”. لەبەرمبەردا عەمار تەعمە سەرۆكی فراكسیۆنی فەزیلە، كە لەخۆپیشاندانەكاندا روبەروی هێرش بۆوە، بەئاوێنەی وت “بێگومان ئەوەی رویدا نەخشە بۆ كێشراو بوەو مەبەستی سیاسیی لەپشتەوەیە. هەوڵێکە بۆ تێكشكاندنی شكۆی پەرلەمان‌و زاڵبونی چەند لایەنێكی دیاریكراو بەسەر دەسەڵاتی سیاسیدا. بەڵام ئێمە بەردەوامین‌و لەدژی ئەو كارانە هەڵوێستی خۆمان دەبێت. داواكاریشم لەلایەنەكان دەست بكەنەوە بەگفتوگۆو رێگە نەدەن بەهیچ كەس‌و لایەنێك پشێوی بنێتەوەو هەڕەشە لەسەقامگیریی سیاسی‌و ئەمنیی عێراق بکات”. لای خۆیەوە ئوسامە نوجێفی سەرۆكی هاوپەیمانی موتەحیدون لەبەیاننامەیەكی رۆژنامەوانیدا دەڵێت “ئەوەی رویدا لە پەلامارو هێرشكردنە سەر باڵەخانەی پەرلەمان، هەمو بەهۆی نەمانی متمانەیە بەتوانای حكومەت، پەرلەمانیش نەیتوانیوە قەناعەت بەخەڵك بكات كە ئەتوانێت بەرژەوەندی حیزبەكان‌و كوتلەكان وەلاوە بنێت لەپێناوی دانانی بەرنامەیەكی نیشتیمانی گشتی كە لەبەرژەوەندی هەمو عێراقیەكاندا بێت. ئەگەر کاری جدی نەکرێت بۆ چارەسەرکردنی ئەوەی رویدا، دورنیە بارودۆخی ئەمنی گشتی بكەوێتە مەترسی جدیەوە”.\nبۆچی سەدرییەكان پشتیوانی خۆپیشاندان دەكەن؟\nئەوەی بەدی دەكرێت رەوتی سەدر بەشێوەیەكی بەرفراوان پشتیوانی لەخۆپیشاندانەکان دەکات، تەنانەت لەكاتی پەلاماردانی بینای پەرلەمان‌و چونە ناو بیناکەوە، پەرلەمانتارانی كوتلەی سەدر پشتیوانی خۆپیشاندەران بون‌و لەگەڵیاندا بون. لەو بارەیەوە عەبدول عەزیز زاڵمی ئەندامی كوتلەی ئەحراری سەر بەرەوتی سەدر بە ئاوێنەی راگەیاند “ئێستا بەرونی ئەوە دەیبینین دەسەڵاتداران‌و بەرپرسان‌و لایەنە سیاسیەکان دەستبەرداری بەرژەوەندییەكانی گەل بون‌و بۆ بەرژەوەندی شەخسی هەوڵ دەدەن. هەربۆیەش رەوتی سەدر وەك ئەركێكی ئەخلاقی‌و ویژدانی‌و سیاسی بەئەركی خۆی دەزانێت پشتیوانی تەواو لەداواكاری‌و ناڕەزایەتی هاوڵاتیانی عێراقی بكات دژی ئەو گەندەڵی‌و خراپبەكارهێنانەی كە لەحوكمرانی عێراقیدا هەیە. ئەوەی لەپەرلەمان رویدا پەیامێكی گەورە بو بۆ پەرلەمان‌و حكومەت كە ئەگەر ئێوە سوربن لەسەر بەرژەوەندی خۆتان‌و حیزبەكانتان، ئەوا گەل ئەتوانێت وەدەرتان بنێـت‌و كۆتایی بە بەرژەوەندی‌و كورسی‌و دەسەڵاتەكانتان بهێنێت. خۆپیشاندانیش بەردەوام دەبێت هەتاوەكو بەدیهاتنی داواكارییە رەواكان. ئێمەش پشتیوانی تەواویان لێ دەكەین”.\nپەرلەمان نابێت سەروەری خۆی لەدەست بدات‌و ئەبێت بەئیرادەیەکی بەهێزەوە روبەڕوی هەمو ئەو بەرنامەو پیلانانە بوەستێتەوەو شكۆی خۆی بپارێزێت\nلەبەرامبەردا بۆچونێک هەیە کە پێی وایە ئەم کێشەیەی ئێستا، لەڕاستیدا ململانێیەکی سیاسییە لەنێوان هێزە شیعەکاندا لەسەر دەسەڵات. رەوتی سەدر دەیەوێ سواری شەپۆلی ناڕەزایەتییە جەماوەرییەکان بێت‌و سەرکردایەتیی پێکهاتەی شیعەو دەسەڵاتی حکومەتی بەغدا بەدست بێنێ. لەم بارەیەوە شوان داودی ئەندامی پەرلەمانی عێراق لەفراكسیۆنی یەكێتی بەئاوێنەی راگەیاند “ئەگەر بەگشتی سەیری وێنای ئێستای عێراق بكەین دەبینین كە لەناو شیعەدا ململانێی سەركردە هەیە. دو جەمسەری بەهێز ململانێ دەكەن‌و سەدریش وەك سەركردەیەكی دینی لەناو شیعەكاندا پێگەیەكی بەهێزی هەیە. لەئێستاشدا رەوتەكەی لەگەڵ عەبادی بۆ لێدانی دەسەڵاتی نوری مالكی رێككەوتنیان هەیە، چونكە مالكی لەناو پەرلەمان بەهێزەو عەبادی بێهێزە. هەر لەبەرئەوەشە پاڵی داوە بەموقتەدا سەدرەوەو پێکەوە ئەیانەوێت لەژێر ناوی خۆپیشاندان‌و ناڕەزایەتیدا، بەزۆر پەرلەمان پەك بخەن‌و ئیرادەی حزبی‌و سیاسی خۆیان سەربخەن”.\nپەلاماری پەرلەمانی عێراق بەرنامە بۆ داڕێژراو بوەو رێككەوتنی نێوان دو هێزە\nسەبارەت بەروداوەکانی پەرلەمان شوان داودی پێیوایە “گومان لەوەدا نیە ئەوەی رویدا بەرنامە بۆ داڕێژراو بوە، چونكە رۆژی سێشەمە كاتێك حەیدەر عەبادی لیستی 10 وەزیری ئامادەكردبو بۆ دەنگدان لەسەری (كە پێی دەوترێت كابینەی زەرفە داخراوەكان)، حاكم زاملی ئەندامی پەرلەمان ئینزاری دا لەوەی ئەگەر دەنگی لەسەر بدرێت، ئەوا خۆپیشاندەران دێنە ناو پەرلەمان‌و ئەوەش رۆژی شەممە هاتەدی”. لەبەرامبەردا حاكم زاملی سەرۆكی لیژنەی ئاسایش‌و بەرگری لەپەرلەمانی عێراق لەرەوتی سەدر بەئاوێنەی راگەیاند “بەڵێ من رۆژی سێشەممە پەرلەمانتارانم ئاگاداركردەوە كە دەنگ بدەن بەحكومەتێك دور لەبەرژەوەندی حیزبی‌و بەش‌و بەشكاری هەموانیش رازی بون، بەڵام لەناكاو بینیمان سەرۆكی پەرلەمان‌و هەندێك لەئەندامانی فراكسیۆنەكان واژویان لەسەر پرۆژەی حكومەتێك كردوە كە لەسەر بەرژەوەندی‌و بنەمای پشكی حزبەكان دانراوە. ئەوەش پابەندنەبون بو بەداواكارییەكانی گەلانی عێراق‌و خۆپیشاندەران، دەرئەنجامەكەشی تەقینەوەی رقی خۆپیشاندەران بو”.\nهەر لەمبارەیەوە ساجیدە عەبدولكەریم ئەندامی یەكێتی هێزە عێراقیەكان لەپەرلەمانی عێراق بەئاوێنەی راگەیاند “هەمو ئەوانەی رودەدەن بەرنامە بۆ داڕێژراون‌و لەلایەن خەڵكانێكەوە بەناوی خۆپیشاندەر جێبەجێ دەكرێن. ئەو داوایانەی خۆپیشاندەران دەیڵێن داواكاری ئێمەشە، بەڵام ئەبێت بەشێوەی لەیەكگەیشتن‌و لەسەر بنەمای نیشتیمانی‌و بەرژەوەندی گشتی كاریان لەسەر بكرێت، نەوەك یەک یان چەند لایەنێک بێانەوێت بەزۆر دەنگ بە بەپرۆژەو كارنامەیەك بدەین كە ئەنجامەكەی زیانی هەمو عێراقیەكانە. رێككەوتنەكانیش دیارە لەنێوان كام هێزانەدا بەدیاریكراوی ئەنجام دراوە. من دەپرسم لەناوچەی سەوز بەتەنیا پەرلەمانی لێیە؟ ئەی بۆ بەتەنیا پەلاماری ئەوێ دەدرێت؟ بۆچی ئەندام پەرلەمانی كوردو سونە روبەڕوی پەلامار دەبنەوە، کەچی دەبینین هەندێك پەرلەمانتار پشتیوانی لەخۆپیشاندەران دەكەن‌و لەریزی ئەواندان دژ بەپەرلەمان؟ پەرلەمان نابێت سەروەری خۆی لەدەست بدات‌و ئەبێت بەئیرادەیەکی بەهێزەوە روبەڕوی هەمو ئەو بەرنامەو پیلانانە بوەستێتەوەو شكۆی خۆی بپارێزێت”.\nتاگەکان: خۆپیشاندانه‌كانی به‌غدا، گه‌نده‌ڵی، ململانێی سیاسی،\nنووسراوە لە 2016-05-03 1:36 pm


رادیو ده نگی کوردستان له ئامریکا:روانگەی لایەنە سیاسییەكانی رۆژهەڵاتی كوردستان لەمەڕ دەستپێكردنەوەی خەباتی چەكداری | نوێنەرایەتی ئوروپا پارتی ئازادیی کوردستان\nرادیو ده نگی کوردستان له ئامریکا:روانگەی لایەنە سیاسییەكانی رۆژهەڵاتی كوردستان لەمەڕ دەستپێكردنەوەی خەباتی چەكداری\nبێگومان ئەوە روونە كە هەر سەردەم و دۆخێك پێویست بە قوتبوونەوە و بەڕێوەبردنی شكڵ و شیوازێكی خەبات دەكا. بزووتنەوەی كورد لە رۆژهەڵاتی كوردستان و هێزە سیاسییەكانی ماوەی 15ساڵ بوو چالاكییە پێشمەرگەیی و چەكدارییەكانیان بە دوو مەبەست راگرتبوو. لە لایەك بەو ئومێدەی كە دەرفەتێكی لەبار بۆ بەڕێوەچوونی خەباتی جەماوەری و مەدەنی لە رۆژهەڵاتی كوردستان بڕەخسێ، لەلایەكی دیكەوە پاراستن و رەچاوكردنی بەرژەوەندیی باشوری كوردستان بەوەی نەبینە مایەی فشارخستنە سەریان لە لایان تارانەوە، بەڵام لەو ساڵانەدا ئەوە سەلما كە هیچ دەرەتانێك بۆ بەڕێوەچوونی خەباتێكی مەدەنی لەلایان دەوڵەتی داگیركەری تارانەوە نەڕەخسا و میلیتاریزەكردنی كوردستان و گرتن و لەسێدارەدان و بێ مافكردنی كورد پەرەیان سەند.\nهاوكات ئێران لە پیلان و نەخشە و سیاسەتی دوژمنكارانەی لە دژی كورد و پێشكەوتنەكانی باشووری كوردستان بەردەوام بوو. بۆیە جارێكی دیكە كورد لە رۆژهەڵاتی كوردستان روووی لە بەڕێوەبردنی چالاكیی چەكداری كردەوە، كە بێگومان چەخماخەی ئەو خەباتە پارتی ئازادیی كوردستان و هەڵۆكانی ئازادیی رۆژهەڵات لێیان دا و دواتر حزبەكانی تریش دەستیان پێكرد.


مستەفا كازمی: چاوەڕوانی لایەنە سیاسییەكانم – تۆڕی میدیایی خەڵک\nمستەفا كازمی: چاوەڕوانی لایەنە سیاسییەكانم\n2020/05/17 - 10:16 PM\nسەرۆك وەزیرانی عیراق ڕایدەگەیەنێت، بۆ تەواوكردنی كابینەی حكومەتەكەی، چاوەڕوانی لایەنە سیاسییەكان دەكات.\nمستەفا كازمی سەرۆك وەزیرانی عیراق لە جریوەیەكدا لە تۆڕی كۆمەڵایەتی تویتەر ڕایگەیاند، حكومەتی عیراق بە بەهێزی ڕووبەڕووی تیرۆر دەبێتەوە و خاوەنی سەربازی ئازان لە دامەزراوە سەربازییەكاندا.\nكازمی سەبارەت بە پڕكردنەوەی پۆستی وەزارەتەكانیش ڕایگەیاندووە، چاوەڕوانی پێكهێنانی كابینەی حكومەت و هەڵوێستی سیاسی و یەكڕیزی بەرپرسان دەكات، دەشڵێت، لە ئاستەنگەكان تێدەگەن و هەڵوێستیان لەگەڵ گۆڕەپانی سەركەوتنە.\nتویتەرتیرۆرجریوەسەرۆك وەزیرانی عیراقعيراقمستەفا كازمی\nتەندروستی هەرێم: 9 تووشبووی تری ڤایرۆسی كۆرۆنا لە سلێمانی دەستنیشان كران\nتەندروستی هەرێم ئاماری 24 كاتژمێری ڕابردووى ڤایرۆسی كۆرۆنای بڵاوكردەوە


ڕێوشوێنەکانى دادگایکردنى ترامپ دیاریکران\n2021.02.07 - 22:49\nبڕیارە ڕۆژى (سێشەممە، 9ى شوباتى 2021) دۆناڵد ترامپ سەرۆکى پێشوى ولایەتە یەکگرتوەکانى ئەمەریکا دادگایى بکرێت، تائێستا چوار دەورى بارەگاى "کاپیتۆڵ" تەلبەن کراوە و بەهێزە ئەمنیەکان دەورە دراوە، ئەوەش لە ترسى دوبارە هێرشکردنە سەر تەلارەکە لەلایەن لایەنگرانى ترامپەوە.\nئاژانسى بلومبێرگى ئەمەریکى (یەکشەممە، 7ى شوباتى 2021) لە ڕاپۆرتێکدا بڵاویکردەوە، تائێستاش سەوزایى دەورى بارەگاى کاپیتۆڵ و کۆنگرێسى ئەمەریکا کە هەمیشە بۆ سەردانیکردنى گەشتیاران کراوە بوو داخراوە و ڕێگە بەکەس نادرێت نزیک ببێتەوە، ئەوەش دواى ڕوداوەکانى 6ى کانونى دووەمى 2021 کە لایەنگرانى ترامپ هێرشیانکردە سەر تەلارەکە.\nباس لەوەشکراوە، تائێستاش پاسەوانانى نیشتمانى بە چەکەکانیانەوە لە ناوچەکەن کە چەند هەزار کەسێکن و ئاسایشى ناوچەکە دەپارێزن، پۆلیسى کاپیتۆڵ چەندین خاڵى پشکنینیان داناوە، ئەوەش سەرەڕاى 500 ئەندامى ئاسایشى نیشتمانى لە واشنتۆن لە ئامادەباشیدان وەک هێزى بەرپەرچدانەوەى خێرا.\nلاى خۆیەوە ئاندى کیم کە سەربە دیموکراتەکانە لە ولایەتى نیوجێرسى و وەک ڕاوێژکارى ستراتیژى بۆ جەنراڵ دیڤید پترایۆس و جەنراڵ جۆن ئالن لە ئەفغانستان کارى کردووە دەڵێت، پێشتر لە چەندین ئەرکى گرنگدا کارم کردووە، بەڵام زۆر سەختە ئاستێکى ئەمنى لەو شێوە لە ڕوبەرێکى فراواندا ببینیت.\nبەپێى ڕاپۆرتەکە، ئەو ئاستە ئەمنیە بەرزە لە کاتێکدایە بڕیارە ڕۆژى 9ى شوبانى 2021 دۆناڵد ترامپ سەرۆکى پێشووى ئەمەریکا دادگایى بکرێت، ئەوەش بەهۆى هەڵکوتانە سەر بارەگاى کاپیتۆڵ لەلایەن لایەنگرەکانیەوە، کە زۆرینەى ئەمەریکیەکان ترامپ بە هاندان بۆ ئەو کارە تۆمەتبار دەکەن.\nلاى خۆیەوە کریس مۆرفى سیناتۆرى دیموکراتەکان سەربە ولایەتى کۆنیتیکەت دەڵێت، هۆکارى ئەو ئاستە بەرزە ئەمنییە ئەوەیە کە مەترسى هەیە جارێکى تر هێرش بکرێتەوە سەر بارەگاکە، پێویستە هێزەکانى پاسەوانى نیشتمانى بهێڵرێنەوە و پێمان وانییە کە مەترسى نەمابێت.


نۆژدارەک باس ل گڤاشتن و زک ئێشا بەرى زڤرۆکا سەرێ هەیڤان دکه‌ت – خەدەنگ\nتشرینی دووه‌م 26, 2019 تشرینی دووه‌م 26, 2019\nنۆژدارەک باس ل گڤاشتن و زک ئێشا بەرى زڤرۆکا سەرێ هەیڤان دکه‌ت\nدیدار / ادریس ئاسیهى.\nنۆژدار رێژین سلێمان سعدی، ب کورتى لسەر ڤى بابەتى ئاخفت و گۆت هەر چەندە حالەتێ گڤاشتنێن زکى PMS بەرى کچ یان ژن بکەڤت دەورا خوە یا هەیڤانە ب رێژەیەکا مەزن بەربەلاڤە لێ ڕویدانەکا سرۆشتیە و هۆکارێن وێ دزڤڕن ژ ڤەڕێژا چەند هۆرمۆنەکان دناڤ لەشى دا، وەکۆ هۆرمۆنێ progesterone – GABA- Serotonin وگۆت : ئیشانا زکى و سینگى دگەل چەند گڤاشتنێن دەرۆنى و تێکچوونا هزرى، چەند نیشانەکێن پێشوەختن ئافرەت بەرى 10 – 14 ڕۆژان ژ ژڤانێ دەورا خوە تۆش دبت، و زکئێشەکا دژوار پەیدا دکن؛ ئەڤە هەمى دبن سەدەمێ کارتێکرنێ لسەر ژیانا ڕۆژانە یا ئافرەتێ.\nوگۆت: ئەڤ حالەتێ ئەم لێ بەحس دکن جیاوازە دگەل (ئێشانا زکى ئەوا ئێک تا دوو ڕۆژان ڤەدکێشت، و گەلەک گڤاشتنان لسەر ئافرەتێ ناکت).\nگۆت ژى: ئەڤ حالەت ناهێتە دەستنیشانکرن ب رێکا پشکنینێن تاقیگەهان یان ب رێکا سۆنارێ بەلکۆ ب ڕێکا پشکنینا سەردەست (سریری) ژ لایێ نۆژداریڤە و پاشى بۆ ماوێ دوو مەهان چاڤدێرى لێ دهێت کرن.\nسەبارەت ب چارەسەریێ، دکتۆرایێ گۆت: چارەسەریا ڤى حالەتى ب چەند پێنگاڤەکان دهێت کرن وەکو:\n1- گهۆڕینا شێوازێ ژیانا ڕۆژانە، وەکۆ کێمکرنا خوارنێ و ب کارئینانا خوارنێن کێم خوێ و گەلەک ڤەخوارنا ئاڤێ و خوارنا فێقى و کەسکاتیێ، ئەڤە هەمى دێ بن هۆکارێ کێمبوونا گازێن زکى و نەهێلان یان سڤککرنا ئێش و گڤاشتنێن زکى.\n2- وەرزشەکا سڤک و بەردەوام.\n3- نڤستن بۆ ماوێ 8 دەمژمێران و چەند ڕاهێنانێن خاڤبوونێ وەکۆ یۆگایێ .\n4- وەگرتنا هندەک ڤیتامیناتان.\n5- چارەسەرى ب دەرمانان، ل دویڤ حالەتى و بڕیارا نۆژدارى دمینت .\nدکتۆرایێ ڕوونکر و گۆت ژى: ئەڤ حالەت د ماوه‌يێ دووگیانیێ و بەرى پێگەهشتنا کچێ و د ژیێ مەزن دا ناهێت.\nCategory: تەندرۆستىTag: PMSدووگيانىژن by Diler Ahmed\nئێكه‌مين ديدارا كورته فيلمان دێ هێته گێران\nچالاكیێن به‌رهه‌نگاریبوونا توندوتیژیا ل دژى ژنان به‌رده‌وامن


ئارام حسێن: رۆمانی “داگیركردنی تاریكی” شایسته‌ی خوێندنه‌وه‌یه. – WTARIKURD\nئارام حسێن: رۆمانی “داگیركردنی تاریكی” شایسته‌ی خوێندنه‌وه‌یه.\n“چ وڵاتێكی ناشیرینمان هه‌یه، مرۆڤ ته‌نیا له شێتخانه‌دا ده‌توانێت به زمانی خۆی قسه بكات”\n“داگیركردنی تاریكی” دوا رۆمانی نووسه‌ر و رۆماننووسی ناودار به‌ختیار عه‌لی-ه، گه‌رچی ماوه‌یه‌كی كورتیشه چاپ و بڵاوبۆته‌وه، گومانی تێدا نییه ئه‌م رۆمانه و رۆمانه‌كانی تریشی جێی شایسته‌ی خۆی له ئه‌ده‌بی كوردیدا گرتووه. به‌بڕوای من ئه‌م رۆمانه شایانی خوێندنه‌وه‌یه، له‌به‌ر ئه‌وه‌نا كه ده‌ستیبردووه بۆ مێژووی سیاسیمان و ئه‌و زوڵم و چه‌وساندنه‌وه‌یه‌ی له‌سه‌ر تاكی كورد هه‌بووه و به‌شێوه‌یه‌كی سیستماتیك به‌ڕێوه‌چووه. ئه‌م رۆمانه له ماهییه‌تی مرۆڤ ده‌كۆڵێته‌وه به‌بێ جیاوازی نه‌ته‌وه‌یی، له یه‌ككاتدا ده‌توانێ كه‌سێكی ئازادیخواز و ئاشتیخوازبێ و به دیوێكیتریشدا ده‌توانێ شه‌ڕانگێز و ره‌گه‌زپه‌رست بێت تا ئه‌و ئاسته‌ی وه‌ك دڕه‌نده په‌لاماربدا و جگه له ره‌گه‌زی خۆی هه‌موو ره‌گه‌زه‌كانیتر به گێڕ و ناقۆڵاو كه‌م عه‌قڵ ته‌ماشا بكات.\nئه‌م رۆمانه و رۆمانه‌كانی تریشی پڕپڕن له‌و ئایدیایه‌ی كه مرۆڤ له بوویه‌كی بچووكه‌وه ده‌كه‌نه‌وه به بوویه‌كی گه‌وره و ده‌یان پرسیار رووبه‌ڕووی چییه‌تی مرۆڤ خۆی ده‌كرێته‌وه كه بۆ ده‌بێت وا بێ و ده‌كرێ له كه‌سێكی بێ پرسیار و قسه‌نه‌كه‌ره‌وه بگوازێته‌وه بۆ كه‌سێكی پڕ له پرسیار و ئالووده‌بوو به‌و دنیابینییه‌ی كه ده‌بێت ناڕێكییه‌كان راستبكرێنه‌وه. ئه‌م رۆمانه به وردی گه‌ڕاوه به‌ناو مێژووی سیاسیی و ژیانی رۆژانه‌ماندا، به‌ڕۆشنی دوو په‌یامی بنچینه‌یی گه‌یاندووه كه ده‌بێت له رۆماندا ئاماده‌ییان هه‌بێت، په‌یامی مه‌عریفی و په‌یامی ئینسانییه. ئۆرهان پامۆك كه یه‌كێك له رۆماننووسه گه‌وره‌كانی توركه زیاتر پێ له‌سه‌ر ئه‌و ئایدیایه داده‌گرێ، به‌ختیاریش له رۆمانه‌كانیدا و به‌دنیایه‌ك فه‌نتازیا و رووداوه‌وه په‌نای بۆ بردووه، واتا پامۆك و به‌ختیار ئه‌گه‌ر له هیچ شتێكدا یه‌كنه‌گرنه‌وه له‌وه‌دا یه‌كده‌گرنه‌وه كه ژیانی مرۆڤ شایسته‌ی ئه‌وه‌یه وه‌كو باقی گیانله‌به‌ره‌كانی تر جێ و رێی باشتری بۆ ده‌سته‌به‌ربكرێ له‌به‌رئه‌وه‌ی كه مرۆڤه، پامۆك به‌ڕوونی ئه‌وه‌مان نیشانده‌دات كه “رۆمان تا زیاتر ورده‌كارییه ئاساییه‌كانی ژیانی رۆژانه و خه‌یاڵه بچووكه‌كان و خووه‌كانمان و شته‌كانی رۆژمان پێشان بدات، ئێمه به په‌رۆشه‌وه ته‌نانه‌ت به‌شه‌یدابوونه‌وه ده‌یخوێنینه‌وه”1.\nرۆمانی “داگیركردنی تاریكی” درێژبوونه‌وه‌ی ئه‌و چه‌وسانه‌وه‌یه‌یه كه لانیكه‌م له سه‌ده‌ی رابردووه‌وه درێژبۆته‌وه كه چه‌ندینجار و به به‌رچاوی دنیاوه جینۆسایدكردنی كوردی له باكووری كوردستان لێكه‌وتۆته‌وه. یه‌كێك له هێڵه سه‌ره‌كییه‌كانی ناو رۆمانه‌كه بریتییه له‌وه‌ی كه زمانی كوردی زمانێكی قه‌ده‌غه‌یه و هه‌ركه‌سێكیش پێی بئاخڤێ و پێی بنووسێ جا ئیتر كورد بیت یا تورك، دۆزه‌خ بۆ خۆی دروستده‌كات كه سه‌ری له تیاچوونه‌وه ده‌ردێنێ!\nرووداوه‌كانی ناو رۆمانه‌كه وه‌كو زۆربه‌ی ده‌قه جیهانییه‌كان به‌ده‌ر نییه له فه‌نتازیا و له‌وێوه ده‌ستپێده‌كات كه عیسمه‌ت ئۆكتای كه بابایه‌كی توركه و سه‌ر به گورگه بۆره‌كانه، تا شه‌و خه‌و ده‌یباته‌وه هیچ گیروگرفتێكی عه‌قڵی و جه‌سته‌یی نه‌بووه كه به‌یانی به ئاگادێت ئه‌و زمانه‌ی له‌وه‌وپێش پێیدواوه و پێی نووسیوه له‌بیری چۆته‌وه و له‌جێی ئه‌و به زمانی كوردی ده‌ئاخڤێ. رۆماننووس باس له‌وه ده‌كات توركه كه‌مالیسته‌كانی ناو ده‌وڵه‌ت و رێكخراوی گورگه بۆره‌كان كه به ده‌وڵه‌تێك له‌ناو ده‌وڵه‌تێكی تردا ناوده‌برێ، ئه‌و له‌بیرچوونه‌وه‌یه وه‌كو په‌تایه‌ك ته‌ماشا ده‌كه‌ن كه زۆر پیستر بێت له تاعوون و شێرپه‌نجه‌یه‌ك كه كه‌م كه‌س لێی رزگار ده‌بێت!\nدووتوێی رۆمانه‌كه ئه‌و وێنانه‌مان نیشان ده‌دات كه كورد له‌و وڵاته‌دا به‌چ شێوازێكی دڕندانه ده‌چه‌وسێنرێته‌وه، گرنگ نییه به‌لای كه‌مالیسته‌كانه‌وه جگه له زمانی كوردی به‌چ زمانێكی تر ده‌دوێی و ده‌نووسیت، مه‌به‌ست له‌لایان ئه‌وه‌یه به زمانێك نه‌دوێی و نه‌نووسیت كه خاوه‌نی خاك و چیا و ئاوی خۆیه‌تی كه خۆرهه‌ڵاتی ئه‌نادۆڵه. ئه‌و توركه كه‌مالیستانه‌ی خۆیان به خاوه‌نی وڵاته‌كه و ده‌وڵه‌ته‌كه ده‌زانن و وه‌ك نه‌ته‌وه‌ی سه‌رده‌ست به هه‌میشه‌یی ماشینی رق و چه‌وسانه‌وه و كوشتوبڕ ده‌هاژون، هیچ به‌ربه‌ستێك نا ناسن بۆ ئه‌وه‌ی په‌شیمانیان بكاته‌وه له رق و تووڕه‌یی، هیچ كاتێك دانبه‌وه‌دانانێن كه وڵاتێكیان هه‌یه چه‌ند نه‌ته‌وه و زمانێكی جیاوازی تیا ده‌ژی و ئه‌وانیش خاوه‌نی هه‌موو مافێكن وه‌ك هه‌ر هاووڵاتییه‌كی تورك.\nگفتوگۆی نێوان كاره‌كته‌ره جیاوازه‌كانی ناو رۆمانه‌كه، ده‌مانباته‌سه‌ر هێڵه راسته‌قینه‌كه كه مافی هاووڵاتیبوونه له توركیا، كه له‌ژێر میكرۆسكۆبیشدا و له سایه‌ی كه‌مالیسته‌كاندا نادۆزرێته‌وه، هه‌وێنی رۆحی كه‌مالیسته‌كان كه له به‌رگی گورگه بۆره‌كاندا خۆی حه‌شارداوه، به‌شێوه‌یه‌ك گۆشكراوه و په‌روه‌رده كراوه و گه‌وره بووه تۆ بابایه‌كی خۆشبه‌ختیت له‌كاتێكدا به زمانی توركی بنووسی و بخوێنیته‌وه و نوكته بكه‌ی و جوێن بده‌ی و ئامۆژگاری ببه‌خشیته‌وه، له یه‌ككاتدا و به پێچه‌وانه‌وه نه‌تتوانی ئه‌و وه‌زیفانه به ئه‌نجامبگه‌یه‌نیت تۆ دوژمنیت و شتێك نامێنێته‌وه پێیبووترێت هاووڵاتی توركی و ئۆتۆماتیكی هه‌موو مافێك كه هاووڵاتییه‌كی ئاسایی له ده‌وڵه‌ته‌كه‌ی خۆی ده‌یه‌وێت لێی بێبه‌ش ده‌بی و ده‌كه‌ویته نێوان دوو به‌رداشه‌وه كه یه‌كیان ده‌وڵه‌ته و ئه‌ویتریشیان رێكخراوی گورگه بۆره‌كانه! یه‌كێكیتر له كاره‌كته‌ره‌كانی تری ناو رۆمانه‌كه عه‌لی ئیحسان-ه، روو له ئارسین-ی برا‌ی ده‌كاو پێیده‌ڵێت:”چ وڵاتێكی ناشیرینمان هه‌یه، مرۆڤ ته‌نیا له شێتخانه‌دا ده‌توانێت به زمانی خۆی قسه بكات”.\nیه‌كێك له هێڵه به‌هێزه‌كانی ئه‌م رۆمانه رۆچوونه به ناخی هه‌ریه‌كێك له كاره‌كته‌ره‌كاندا و ده‌رخستنی ناخیانه بۆ خوێنه‌ر، داخۆ چۆن بیرده‌كه‌نه‌وه و گۆڕانی عه‌قڵی كاره‌كته‌ره‌كان له‌ناو ئه‌و رووداوه جیاوازانه‌ی له به‌شه جیاوازه‌كانی رۆمانه‌كه‌دا رووده‌ده‌ن به‌كوێده‌گا؟ هه‌ركاتێك رۆماننووس نه‌یتوانی ئه‌و وه‌زیفه‌یه به قوڵی جێبه‌جێ بكات وه‌كو ئه‌وه وایه مه‌لێك به باڵێكی شكاوه‌وه بیه‌وێت لاسایی مه‌لێكی ته‌ندروست بكاته‌وه كه به دووباڵی بێكێشه‌وه هه‌وره‌كان ده‌بڕێ. ئۆرهان زۆر به‌جوانی گوزارشتی له‌وه كردووه كه وه‌سفی كاره‌كته‌ره‌كان هاوشێوه‌ی دارستانێك وایه كه بایه‌خ به دره‌خته‌كانی ناوی بدرێ”نووسینی رۆمان وه‌ك ئه‌وه وایه له‌م سه‌ره‌وه تا ئه‌وسه‌ری دارستانێك بایه‌خ به دانه‌به‌دانه‌ی داره‌كان بده‌ین و هه‌ر دارێك تۆمار بكه‌ین و وه‌سفی بكه‌ین. دواجاریش ئامانجی گێڕانه‌وه‌ی به‌سه‌رهات وه‌ك گه‌ڕان به سه‌رانسه‌ری دارستاندا دێته پێشچاو”.2\nده‌وڵه‌تی تورك به ئێستاشه‌وه هه‌موو هه‌وڵێكی خۆیداوه و ده‌دات، وه‌ك ده‌ستاڕ هه‌موو ئه‌و گه‌له جیاوازانه‌ی توركنین بهاڕێ و ده‌ستیبردووه بۆ هه‌موو ئه‌و شێوازانه‌ی مرۆڤ له‌تله‌ت ده‌كه‌ن تا بوونیان به یه‌كجاری بسڕێته‌وه! زۆرجار و له زۆر قۆناغی جیاوازدا له ده‌ریای خوێنیشی هه‌ڵكێشاون! تاریق ئاكانسۆ-ی باوك پسپۆڕی زمان و مامۆستای زانكۆی ئه‌نكه‌ره، بۆ سڕینه‌وه‌ی زمانی كوردی به پڕۆژه‌یه‌كی ته‌واو ورده‌وه، ده‌وڵه‌ت ده‌ینێرێت بۆ خۆرهه‌ڵاتی ئه‌نادۆڵ تا به ته‌واوی زمانی كوردی له‌ڕیشه‌وه هه‌ڵكێشێت، خاوه‌نی دوو كوڕ ده‌بێت به‌ناوی ئارسین و عه‌لی ئیحسان، وه‌ك چۆن باوكیان ده‌كه‌وێته ناو گێژاوی سڕینه‌وه و پاكتاوكردنی جه‌سته‌ی كورد و جێبه‌جێكردنی پڕۆژه‌كه‌ی، ئاوه‌هاش به به‌رنامه ده‌یه‌وێت هه‌ردوو كوڕه‌كه‌ی بباته ناو گێژاوه‌كه‌وه و هه‌ریه‌كه‌یان بكاته دڵسۆزی جمهورییه‌ت و ده‌روێشی راسته‌قینه‌ی بیروبۆچوونه‌كانی ئه‌تاتورك.\nهه‌ر له منداڵییه‌وه رایانده‌هێنێت كه توركبوون مایه‌ی خۆشبه‌ختییه و زمانی كوردی به قه‌ولی تاریق ئاكانسۆی باوكیان زمانی قه‌له‌باچكه‌كانه و هێزی ئه‌وه‌ی تیانییه پێی بنووسرێ و گفتوگۆی له‌گه‌ڵ ئه‌م و ئه‌ودا پێ بكرێ، یه‌كێك له خه‌ونه‌كانی ئاكانسۆ ئه‌وه‌یه به‌تاڵیان بكاته‌وه له به‌زه‌یی و وه‌ك دڕنده و نێچیر ته‌ماشای به‌رامبه‌ره‌كانیان بكه‌ن كه ئه‌و هه‌میشه كوردی به دڕنده و نێچیر چواندووه! دواجار هیچ راهێنانێك ناتوانێت یه‌كێك له كوڕه‌كانی به‌ناوی ئارسین له خشته‌به‌رێ و نه‌ك هه‌ر به پێچه‌وانه‌ی هه‌وای فاشیستانه‌ی باوكیه‌وه شه‌ن ده‌كات، ته‌نانه‌ت ده‌بێت به یه‌كێك له ره‌مزه دیار و كاریگه‌ره‌كانی بزوتنه‌وه‌ی چه‌پ له توركیا.\nله كاتێكدا تاریق ئاكانسۆ له به‌رده‌م ورچێكی ده‌ستگیركراویی چیاكانی خۆرهه‌ڵاتی ئه‌نادۆڵ كه له ماڵه‌كه‌ی خۆیدا و له چوارچێوه‌یه‌كی ئاسنیندا به‌ندیكردووه، ئامۆژگاری هه‌ردوو كوڕه‌كه‌ی ئارسین و عه‌لی ئیحسان ده‌كاو پێیان ده‌ڵێت:”ده‌زانن بۆ ئێمه هاتووین بۆ خۆرهه‌ڵاتی ئه‌نادۆڵ؟ بۆ راوی ئه‌م دڕندانه. به‌وردی سه‌یری ئه‌م ئاژه‌ڵه گه‌وره‌یه بكه‌ن، مۆن و كپ، به‌ڵام هه‌رگیز ئه‌و كپی و ئارامییه‌ی نه‌تانخه‌ڵه‌تینێت، هه‌ر یه‌كێك له ئێمه بكه‌وینه به‌رده‌ستی هه‌لاهه‌لامان ده‌كات. ئێمه لێره‌ین تا ببینه پاسه‌وانی ئه‌وه‌ی، ئه‌و رۆحه كێوی و دڕنده و رام نه‌كراوه بۆ هه‌میشه له‌م قه‌فه‌زه‌دا بمێنێته‌وه. ئێمه بۆ راو لێره‌ین. هه‌م ورچ راوده‌كه‌ین، هه‌م ئاسك، هه‌م پڵنگه‌كان. به‌ڵام سه‌ختترین شت بۆ ئێمه، راوی ئینسانه كێوییه‌كانی ئه‌م سه‌رزه‌مینه‌یه، بزانن هه‌ركاتێك رۆحێكی كێوی له‌مانه ده‌سته‌مۆده‌كه‌ین، هێشتا ده‌یان رۆحی دڕنده‌ی تر ماوه له پشته‌وه ده‌ژین و ده‌سته‌مۆ نه‌بوون.. زنجیره‌یه‌كی ناكۆتایه.. زنجیره‌یه‌كی ترسناكی ناكۆتایه”. راهێنانه‌كانی باوكیان ئاكانسۆ، كاریگه‌ری له‌سه‌ر عه‌لی ئیحسانی كوڕی داده‌نێ و ده‌بێته یه‌كێك له هێزه ئه‌منییه‌كان.\n“گه‌ر خه‌ڵك ئازادی ئه‌وه‌یان نه‌بێت جۆری ژیانی خۆیان هه‌ڵبژێرن، ئه‌و ئازادییه له مردندا تاقیده‌كه‌نه‌وه. له ئه‌تاتوركه‌وه تا ئه‌مڕۆ ده‌وڵه‌ت خه‌ڵك فێر ده‌كات وه‌ك تورك بژین و وه‌ك تورك بمرن، لات سه‌یر نه‌بێت خه‌ڵكێكی تر هه‌بن هه‌موو جوانی ژیان و مردن له‌وه‌دا ببیننه‌وه رێگایه‌كی تر بگرنه‌به‌ر”. ئه‌وه وته‌ی عه‌لی ئیحسان كوڕی تاریق ئاكانسۆیه، دواجار ئیحسان خۆڕاگرییه‌كه‌ی كوردان به چاوی خۆی ده‌بینێ و شه‌ڕ له پێناو مانه‌وه‌ی زمانیان وه‌ك شه‌ڕێك ته‌ماشا ده‌كه‌ن كه له پێناو پاراستنی رۆحی خۆیاندا بیكه‌ن، له‌وه تێده‌گات ئه‌وه‌ی كه ده‌وڵه‌تی تورك كردوویه‌تی و ده‌یكات ئاسن كوتینه و نایانه‌وێت به‌زۆر و زۆرداری زمانیان لێ بسه‌نرێته‌وه. به پێچه‌وانه‌ی هه‌موو هه‌وڵێكی ئاكانسۆی باوكه‌وه، رووداوه‌كان دێن و ده‌ڕۆن، تاسه‌ر ناتوانێ ده‌ست به ره‌شوه‌ی پڕۆژه‌كه‌یه‌وه بگرێ و دواجار و له‌به‌رده‌م خۆڕاگری كورددا ده‌ستی لێ به‌رده‌بێ و ده‌بێته قوربانی ئه‌و رێگا هه‌ڵه‌یه‌ی كه وزه‌ی له تۆرانییه‌ت و فاشییه‌ت وه‌رده‌گرت.\nده‌وڵه‌ت ده‌گاته ئه‌و تێگه‌یشتنه‌ی بیرچوونه‌وه‌ی زمانی توركی بیرچوونه‌وه‌یه‌كی مه‌ترسیداره و ئه‌نجامی ئه‌و بیرچوونه‌وه‌یه‌ش خاك و ئاو زمانی توركیا له‌به‌ریه‌كهه‌ڵده‌وه‌شێنێ، كۆكردنه‌وه‌ی نه‌خۆشه‌كان له یه‌ك جێگادا كه ژێرزه‌مینی یه‌كێك له خه‌سته‌خانه‌كانی پایته‌خته، له دوای هه‌ندێ ده‌رمانی هێوركه‌ره‌وه و كاره‌بادان له‌سه‌ریان بێ ئه‌نجام ده‌بن له‌وه‌ی كه هیچ شتێك له‌وشتانه‌ی به‌كاریانهێناوه بۆ نه‌خۆشه‌كان كاریگه‌ری ئه‌وتۆ‌ی نه‌بووه تا جارێكیتر زمانی توركیان بۆ بگێڕێته‌وه، زۆربه‌یان ده‌كه‌ونه ئه‌و دڵه‌ڕاوكێیه‌ی كه رۆژێك بێت ئه‌وانیش رووبه‌ڕووی ئه‌و ده‌رده‌ببنه‌وه.\nدزه‌كردنی رووداوێكی له‌و چه‌شنه‌ش بۆ ناو رۆژنامه‌كان ئه‌وه‌نده‌یتر ده‌وڵه‌ت ده‌هێنێته‌پای ئه‌وه‌ی چاره‌سه‌رێكی ریشه‌یی بۆ ئه‌و جۆره نه‌خۆشییه بدۆزنه‌وه و ئه‌گه‌ر بۆ كاتێكی دیاریكراویش بووبێت خۆیان له شه‌ڕی رۆژنامه‌كان لاده‌ن، هه‌ربۆیه بڕیار له‌وه ده‌ده‌ن بیانكه‌ن به شێت و له شێتخانه‌ی ئالازگای ئامه‌ددا زیندانیان بكه‌ن، ره‌وتی رووداوه‌كان به ئاستێكی ترسناكی وادا تێده‌په‌ڕن رێكخراوی گورگه بۆره‌كان پێیبزانن و له پرۆسه‌یه‌كی ته‌مومژاویدا له‌ناویان به‌رن.\nبه‌شێكی تری رۆمانه‌كه ته‌رخانكراوه بۆ ئه‌و بێ مافییه‌ی به‌سه‌ر ئه‌رمه‌نه‌كانیشدا هاتووه، رۆماننووس مه‌به‌ستێتی ئه‌وه‌مان پێ بڵێت كه به ته‌نها هه‌ر كورد رووبه‌ڕووی ئه‌و كۆمه‌ڵكوژییه نه‌بۆته‌وه له توركیا، ئه‌رمه‌نه‌كانیش له سایه‌ی جمهورییه‌تدا چه‌ندینجار كه‌وتوونه‌ته به‌رده‌م ئه‌و لافاوه و تاڵان كراون و ده‌ستیان له كوشتنی گه‌نج و پیر و مناڵ نه‌پاراستووه. ئه‌و كۆمه‌ڵكوژیانه مێژوویه‌كی دوور و درێژیان هه‌یه و له‌لای تۆرانییه‌كان وه‌كو ئه‌وه وایه هێشتا ئه‌و پرۆسه‌یه زۆری مابێت! به‌ختیار ده‌یه‌وێت ئه‌وه‌مان به بیربهێنێته‌وه هێشتا مێژووی سیاسی توركیا خوێنی لێ ده‌تكێ و ره‌گه‌زپه‌رسته‌كانیان تینوون به خوێنی گه‌لانی وڵاته‌كه جگه له‌و توركانه‌ی كه خوێنی سوڵتانه‌كان له جه‌سته‌یاندا ده‌سووڕێ، نه‌ته‌وه‌كانی تر به به‌رده‌وامی له‌به‌رده‌م نه‌شته‌ری عه‌قڵی دواكه‌وتووی ره‌گه‌زپه‌رسته‌كاندان. كۆی ئه‌و تراژیدیایانه‌ی له توركیادا روویانداوه، پامۆكیشیان هێناوه‌ته قسه‌و بوێرانه و روو له فاشیسته‌كان بڵێت”پێموایە پرسیاركردن لەوەی چی بەسەر ئەرمەنییەكانی سەردەمی عوسمانیدا هاتووە، بۆ خۆی جۆرێكە لە پیشاندانی ئازادی رادەربڕین ئەو جۆرە پرسیارانەش پرسگەلێكی نەبڕاوەو پێكەوە گرێدراوی یەكترین”.3\nرۆمانی “داگیركردنی تاریكی” كۆمه‌ڵێ رووداوی به یه‌كه‌وه به‌ستراون و له هه‌ناوی هه‌ریه‌ك له رووداوه‌كاندا خۆڕاگریی و ده‌ستهه‌ڵنه‌گرتن له زمان كه گوزارشت له نه‌ته‌وه‌یه‌كی زیندووی وه‌ك كورد ده‌كات، بووه‌ته سومبول و شه‌ڕێكی سه‌ختی له پێناودا ده‌كرێ، هه‌ربۆیه تا شه‌ڕه‌كه سه‌ختتربێ دیواری دانبه‌خۆدا گرتنیش ته‌نكترده‌بێته‌وه و ئه‌گه‌ری سه‌رهه‌ڵدانی شۆڕشیش ئه‌گه‌رێكی نزیك ده‌بێت.\nئه‌م رۆمانه به‌ڕاسته‌وخۆیی به پاسه‌وانانی زمان ده‌ڵێت، هه‌رچ هه‌وڵێك بۆ سڕینه‌وه‌ی زمان بده‌ن بێ هوده‌یه و دواجار به سه‌رنه‌كه‌وتنی ئێوه كۆتایی پێدێ و له رق و ترس زیاتر شتێكی تر ناچننه‌وه! ئاكانسۆی باوك بۆ ئه‌وه‌ی هه‌ردوو كوڕه‌كه‌ی فێری زمانی كوردی بكات، مامۆستایه‌كی كوردیان بۆ ده‌گرێ به‌ناوی مه‌هدی، له گفتوگۆیه‌كی نێوانیاندا مه‌هدی به ئاكانسۆ ده‌ڵێت”جه‌نابی ئاكانسۆ، من نازانم چی بۆ تۆ و بۆ نه‌ته‌وه‌ی تورك باشه، به‌ڵام ده‌مه‌وێت له‌گه‌ڵتدا راستگۆبم، له جێگای هه‌ر وشه‌یه‌ك له بیری ئێمه‌ی ده‌به‌یته‌وه، رقێكی گه‌وره سه‌وز ده‌كه‌یت، رقێكی بێده‌نگ به‌ڵام تاریك. تۆ چه‌ند به‌هێز بیت، سوپاكه‌ت چه‌ند به‌هێز بێت، شه‌ڕتان له‌گه‌ڵ بێده‌نگیدا بۆ ناكرێت. هه‌ر وشه‌یه‌ك ده‌ته‌وێت بیخنكێنیت، له بێده‌نگیدا هه‌ڵده‌گیرێت، بێده‌نگی هه‌ندێجار خه‌زنه‌یه‌كی گه‌وره‌یه مرۆڤ ده‌توانێت قووڵ هه‌موو زمانی خۆی له ناودا بشارێته‌وه. هه‌وڵمه‌ده بكه‌ویته ئه‌و زه‌لكاوانه‌وه. ئه‌و رۆژه‌ی ئێمه ئیدی زمانێكمان نابێت قسه‌ی پێبكه‌ین، ئیتر نامانبینیت، نه تۆ، نه هیچ كه‌سێك شه‌ڕی له‌گه‌ڵ بێده‌نگیدا بۆ ناكرێت، بێده‌نگی ناسڕدرێته‌وه، بێده‌نگی ترسناكه ده‌توانێت بتخنكێنێت”.\nدیمه‌نه‌كانی رۆمانی “داگیركردنی تاریكی” وه‌كو هه‌ر رۆمانێكی تر له جێگایه‌كدا ده‌وه‌ستێ و كۆتایی رۆمانه‌كه راده‌گه‌یه‌نێ، به‌ڵام دوا دیمه‌نی سیاسی و تووندڕه‌ویی ده‌وڵه‌ت هێشتا شه‌پۆل ده‌دا و له سه‌ره‌تادایه! ئه‌و بارودۆخه سه‌خته سیاسییه‌ی كوردی تیایه هه‌وێنی نووسینی سه‌دان رۆمانی تره، دوا دیمه‌نه‌كان به‌ڕاسته‌و‌خۆیی پێمانده‌ڵێن هێشتا سیاسه‌تی ره‌گه‌زپه‌رستانه به‌رده‌وامه و خۆڕاگریی و پاراستنی زمان له‌لایه‌ن كوردانی باكوریشه‌وه جۆرێكه له شه‌ڕ و به به‌رده‌وامی ململانێی له‌گه‌ڵدا ده‌كه‌ن. خوێندنه‌وه‌ی ئه‌م رۆمانه گرنگه بۆ خوێندنه‌وه‌ی عه‌قڵی ئه‌و توركه ره‌گه‌زپه‌رستانه‌ی كه هێشتا پێیانوایه جگه له تورك هیچ نه‌ته‌وه‌یه‌كی تر له‌سه‌ر خاكی توركیا و خۆرهه‌ڵاتی ئه‌نادۆڵ بوونی نییه.\n1- رۆماننووسی ساده‌و رۆماننووسی بیركه‌ره‌وه، نووسینی: ئۆرهان پامۆك، وه‌رگێڕانی: به‌كر شوانی.\n3- ڕەنگەكانی تر، ئورهان پاموك، لەسویدییەوە: هیوا قادر.\nھوشیار ئەحمەدی: دڵ لای شاعێران.


ANF | 'دەوڵەتی تورک دەیەوێت ناوچەکە بکاتە سەربازگە و بۆ ئەوەش دارستانەکان دەسوتێنێت'\n'دەوڵەتی تورک دەیەوێت ناوچەکە بکاتە سەربازگە و بۆ ئەوەش دارستانەکان دەسوتێنێت'\nوەهاب ئیشکلی وتەبێژی پلاتفۆرمی پاراستنی حەوسەڵ لەبارەی ئاگرتێبەردانی چیای جودی و دارستان و شاخەکانی تری کوردستان لەلایەن هێزەکانى دەوڵەتەوە وتی "لە جودی، گابار و بەستا پاکتاوکردنی ئیکۆلۆژیک هەیە و دەوڵەت دەیەوەێت ناوچەکە بکاتە سەربازگە".\nپێنجشه‌ممه, 17 Sep 2020, 10:18\nدەوڵەتى تورک لە چوارچێوەى شەڕی لەناوبردن و سڕینەوەى گەلی کورددا نەک تەنها مرۆڤەکان بەڵکو سروشتی کوردستانیشی کردووەتە ئامانج. لەو چوارچێوەیەدا و بە شێوەیەکى دڕندانە لە شرنەخ تاوەکو ئامەد، چەولیک، دێرسیم، جۆلەمێرگ و هەموو ناوچەکانی باکووری کوردستان ئاگریان تێبەردەدات و دەیانسوتێنێت. لە ناوچە شاخاوییەکانی جودی ئاگرتێبەردان هەنگاو بە هەنگاو تەشەنە دەسەنێت. ئەو ئاگرەى لە سنووری گوندەکانی، گوندێکی رەمۆ، سپیندارۆک، جفانێ، ناڤاقارا و ئاڤگاماسیا بەردرابوویە چیای جودی تاوەکو ئێستا بەردەوامیی هەیە. هەر کات لە ناوچەکەدا ئاگرێک بکوژێتەوە ئاگرێکی تر بەردەدرێتە چیا و دارستان و لەوەڕگەکان. ئاگرەکان بە هیچ شێوەیەک لەلایەن بەرپرسانەوە ناکوژێندرێنەوە و کار بۆ کوژاندنەوەیان ناکرێت و ئەوەش ناڕەزایەتیی لێکەوتووەتەوە. تاوەکو ئێستا بەهۆی ئەو ئاگر تێبەردانانەوە هەزاران دار، سەدان باخ و بێستان و رەز سوتاون و ئاگرەکانیش تاوەکو نزیک ماڵی هاووڵاتییان لە گوندەکان و شارەکاندا تەشەى سەندووە.\n'دەیانەوێت ناوچەکە چۆڵ بکرێت'\nوەهاب ئیشکل وتەبێژی پلاتفۆرمی پاراستنی حەوسەڵ، کە سەردانی ناوچە ئاگرتێبەردراوەکانی کردووە لەوبارەیەوە وتی "ئاگرتێبەردانی دارستانەکان لە کوردستان بەهۆی سیاسەتی شەڕی تایبەتەوەیە، کە ئەوەش لە تورکیا بە زۆری بەهۆی سیاسەتی رانت و پارەخواردنەوە روودەدات".\nئیشکل باسی ئەوەیکرد، لە شرنەخ و ناوچەکەدا سروشت و ژینگە رووبەڕووی لە ناوبردن و پاکتاوکردن کراوەتەوە و وتی "لە جودی، گابار، بەستا، لیجە و دهێ ئاگرەکان لەلایەن دەوڵەتەوە بەردراونەتە دارستانەکان و لە شارەکانی تورکیاشدا سروشت کراوەتە قوربانیی رانت و پارەخۆری. سەربازانى دەوڵەتى تورک لە کوردستان ئاگر بە دارستان و چیاکانەوە دەنێن. دەوڵەت دەیەوێت ناوچەکە چۆڵ ببێت و بیکاتە ناوچەیەکى سەربازی و وەک سەربازگەى لێبکات. لە هەر شوێنێکدا ئاگرێک دەکەوێتەوە بە خێرایی لەو ناوچەیەدا بنکەیەکى سەربازی دروست دەکرێت. ئێستا ئاگر بەردراوەتە ٧ شوێنی جیاجیا. پێش ئاگرتێبەردانی ئەو شوێنانە، بۆ ماوەى ساڵێک بە بەردەوامی لەلایەن جەردەوان و جاشەکانەوە داری ئەو ناوچانە دەبڕدرانەوە. بەپێی زانیاریی هاووڵاتییانی گوندەکانی ئەو ناوچانە بە زۆری دارە قەزوانەکان دەبڕدرێنەوە. ئەوەش لە کاتێکدایە دار قەزرانەکان سەرچاوەیەکى سەرەکیی داهات و بژێویی هاووڵاتییانی ئەو ناوچانەن. لەو رێگەیەوە دەیانەوێت خەڵکی ناوچەکە برسی و هەژارتر بکەن و رێگا بۆ کۆچکردنیان بکەنەوە".\n'سەربازەکان رێگا نادەن ئاگرەکان بکوژێنرێنەوە'\nئیشکل باسی ئەوەیکرد، ئەو شوێنانەى ئاگریان تێبەردراوە، لەلایەن هێزەکانی دەوڵەتەوە بە هیچ شێوەیەک رێگا بە هاووڵاتییان نادرێت بڕۆن ئاگرەکان بکوژێننەوە و وتی "ئاگر بە هەموو ناوچەکانی چیای جودی دا بڵابووەتەوە و بە بەردەوامی تەشەنە دەسەنێت. بەپێی زانیارییەکانمان، دەستەیەک لە فەرمانگەى دارستان و ئاگرکوژێنەوەی شرنەخەوە بە ٧ ئۆتۆمبێل بەرەو جودی رۆیشتون، کە ئاگرەکە بکوژێننەوە، بەڵام سەربازەکان رێگرییان لێکردوون و بە پاساوی ئەمنی رێگایان پێنەداون بڕۆن ئاگرەکە بکوژێننەوە. دەوڵەت بەوە ئامانجی خۆی لە سوتاندنی دارستانەکان بۆ هەمووان زیاتر خستەڕوو. هەم پاکتاوکاریی ئیکۆلۆژیک (ژینگەى و سروشتی) دەکات و هەم رێگاش بە هیچ کەسێک نادات کە بڕۆن بۆ ئەو ناوچانە و ئاگرەکان بکوژێننەوە. لەو ناوچانەدا کە ئێمە لێکۆڵینەوەمان تیادا کردووە، هێشتا ئاگرەکان بەردەوامن و لە تەشەنەسەندان و تەنانەت ئاگر گەیشتووەتە نزیک ناوەندی شارەکە. ئەوە برینێکی چەندین ساڵەیە، هۆکاری سەرەکیشی بۆ کێشەى کورد دەگەڕێتەوە. ساڵەهای ساڵە شەڕ لەو ناوچەیدا هەیە و دەوڵەتیش خۆی راستەوخۆ ئەو دارستانانە دەسوتنێێت".


:: PM:09:12:02/12/2020 \nبڵاوبوونەوەی ڤایرۆسی كۆرۆنا لە دنیا بۆ ساڵێك دەچێ و ژمارەی قوربانیانی لەزیادبووندان، ئەگەرچی بەردەستبوونی ڤاكسینی پارێزەر دژ بەو ڤایرۆسە چەند رۆژیكی ماوە، بەڵام چارەسەری هێشتا نەدۆزراوەتەوە، توێژینەوەیەك لەبارەی توێكاریی جەستەی مردووان بە كۆرۆنا شتێكی مەترسیدار ئاشكرا دەكات.\nهەندێك جۆر ڤایرۆس توانای دزەكردنیان بۆ مێشك هەیە\nتوێژینەوەیەك كە 33 توێكاری مردووانی بە كۆرۆنا گرتەوە، گەیشتە ئەو ئەنجامەی بە بوونی شوێنەواری بوونی ڤایرۆسەكە لە مێشكدا، وەك لە راپۆرتێكی گۆڤاری "نێچەر نۆڕۆساینس" هاتووە، توێژینەوەكە ئاماژەی كرد ئەو شوێنەوارەی بوونی ڤایرۆسی كۆرۆنا لە مێشك، رەنگە لە لووتی نەخۆشانەوە هاتبێت، راپۆرتەكە روونی كردەوە، ئەوە بابەتێكی مەترسیدارە كە ڤایرۆسی كۆرۆنا بگاتە كۆئەندامی دەماری مرۆڤ.\nتیمی توێژینەوەكە ئاماژە دەكەن كە بەشی سەرەوەی ناوپۆشی لووتی مرۆڤ كە بە قورگی لووت دەناسرێت، لە یەكەمین شوێنەكانی تووشبوونە بەو ڤایرۆسە و رەنگە خاڵی لاوازی سیستمی بەرگری مرۆڤ بێت، بەپێی راپۆرتەكە مێشكی مرۆڤ بە بەرگێكەوە جیا كراوەتەوە كە لە ژەهر و هۆكاری نەخۆشی دەیپارێزێت، بەڵام هەندێك لە ڤایرۆسەكان توانای دزەكردنیان لەو بەربەستە هەیە، كە بۆ بەدبەختی پێ دەچێ ڤایرۆسی كۆرۆنا یەكێك بێ لەو ڤایرۆسانە.\nزانایان پێیان وایە ئەو بابەتە هۆكاری چەندان كێشەی هەستە دەماری پێوەست بە كۆرۆنا بێت، لەوانەیش لەدەستدانی هەستەكانی بۆنكردن و چەژتن و سەرئێشە و سەرسوڕان و هیڵنج و ماندووبوون، بەپێی راپۆرتەكە هەندێك توێژینەوە ئاماژەیان كردووە، ئەو پڕۆتینەی لە بەرگی دەرەوەی ڤایرۆسەكەدا هەیە، هەوكردنی خانەكانی بەربەستی مێشك زیاتر دەكا و بەوەیش دزە دەكەنە مێشك.


سكاڵا لەسەر سەرۆكایەتی و فراكسیۆنەكانی پەڕلەمان تۆمار كرا - تۆڕی میدیایی خەڵک\nمامۆستایەكی زانكۆ سكاڵا یاساییی لەسەر دەستەی سەرۆكایەتی پەڕلەمان و سەرۆكی سەرجەم فراكسیۆنەكانی پەڕلەمانی كوردستان تۆماركرد.\nد.دڵشاد محەمەد مامۆستای زانكۆ لە كۆنفڕانسێكی ڕۆژنامەوانیدا ڕایگەیاندن سكاڵام لەسەر سەرۆكایەتی پەڕلەمان و سەرجەم فراكسیۆنەكان تۆماركردووە، ئەویش بەهۆی ئەو هەموو بەڵێنەی كە بەخەڵكیاندا لە هەموو بوارەكاندا و هیچ كامێكیش لەو بەڵێنانەی كە داویانە جێبەجێ نەكراوە.\nوتیشی”لێكدانەوەی بۆ خەرجی بانگەشەی هەڵبژاردن كردووە و بۆ هەرخولێك بڕەپارەیەكی زۆر خەرجكراوە، كە دەگاتە هەزار دەفتەر دۆلار، بۆیە سكاڵای لەسەر سەرجەم پەڕلەمانتاران تۆماركردوە بەو پەڕلەمانتارانەشی كە خانەنشین بوون، چونكە ئەوان بارگرانیان دروستكردووە و هیچ هەڵوێستێكیشیان نیە كە بۆ خەڵك جێگەی بایەخ بێت و هەڵوێستێكی ڕوونیان نەبووە”.\nئاشكراشیكرد، پەڕلەمانتار دەبێت پسپۆڕییەكی هەبێت، بەڵام بەداخەوە لەماوەی ڕابردوودا كارەكانیان گۆڕدرابوو بۆ گۆڕینی تاریخ بۆ بەروار، بەروار بۆ تاریخ، خەڵك بێمووچەیە دەبێت پەڕلەمان هەڵوێستی ڕوونی هەبێت.\nڕوونیشیكردەوە، پەڕلەمانتاران لە ئێستادا لەبری بەدواداچوون و چاودێریكردن ڕۆڵی ڕۆژنامەنووسان دەبینن.\nچوار كارگە لە هەولێر داخران\nهیڤیدار ئەحمەد؛ سبەینێ سێ پرسیار لەحكومەت دەكەین\nخەڵك جێگری سەرۆكی لیژنەی دارایی و ئابووری پەڕلەمانی كوردستان ڕایدەگەیەنێت ، سبەینێ بە ئامادەبوونی حكومەتی ھەرێمی كوردستان كۆبوونەوەی پەڕلەمانە…\nخەڵك- هەڵسوڕاوێكی پێشووی بزووتنەوەی گۆڕان ڕایدەگەیەنێت، ئەو پارەیەی پەرلەمانتاران لە سەرمایەدارانیان وەرگرتووە زۆر زیاتر بووە لە مووچەكەی خۆیان.…\n08 حوزەیران 2021 6.44 pm\nخەڵك- پەڕلەمانتارێكی پێشووی یەكێتی ڕایدەگەیەنێت، بازرگانی شەڕ ناشرینترین بارزگانیە، بەتایبەتیش بازرگانی بەخوێنی…\n07 نیسان 2021 8.50 am\nخەڵك- ئەمڕۆ پەڕلەمانی كوردستان كۆدەبێتەوە و بەپێی زانیارییەكان، خوێندنەوەی دووەم بۆ پێشنیازە یاسای هاوردەكردن…


فیلمی Justice League هۆلیوودی رزگار كرد\nفیلمی (جه‌ستس لێگۆ)، كه یه‌كێكه له به‌ناوبانگترین فیلمه‌كانی هۆلیوود، دوای ده‌رچوون و بڵاوكردنه‌وه‌ی بوو به یه‌كێك له پربینه‌رترین و پڕداهاتترین فیلمی سینه‌مایی كه به ده‌هاته زۆره‌كه‌ی هۆلیوودی رزگار كرد.\nبه‌پێی هه‌واڵێك كه له ماڵپه‌ڕی "forbes" دا بڵاو كراوه‌ته‌وه و باس له فیلمه نوێكه‌ی (جه‌ستس لێگۆ) ده‌كات و ده‌ڵێت، به‌هۆی ئه‌وه‌ی ئه‌م فیلمه چه‌ندان كارێكته‌ری تێدایه له فیلمی جیاواز و چه‌ند چیرۆكێك تێكه‌ڵكراوه وه‌ك "Wonder Woman و Batman v Superman" كه له ساڵی 2017 دا ده‌رهێنراون و بوون به خاوه‌نی بینه‌رێكی زۆر، هه‌روه‌ها تێكه‌ڵكردنی چه‌ند فیلمێكی تر وه‌ك " the flash و aqua man" كه ئه‌مه وای كرد ببێته خاوه‌نی بینه‌رێكی یه‌كجار زۆر.\nله روونكردنه‌وه‌یه‌كدا ده‌رهێنه‌ری فیلمه‌كه ده‌ڵێت، ویستمان ئه‌م فیلمه سینه‌ماییه ببێته هۆی یه‌كگرتنه‌وه‌ی چه‌ندان پاڵه‌وان له فیلمه‌كانی تردا وه‌ك فیلمی "the avengers" كه چه‌ندان ئه‌كته‌ری به‌ناوبانگ و فیلمی پڕداهاتی تێدا كۆكراوه‌ته‌وه و كراوه به‌یه‌ك.\nماڵپه‌ڕه‌كه ئه‌وه‌یشی روون كراوه‌ته‌وه كه هۆكاری ڕزگاركردنی هۆلیوود چییه له‌لایه‌ن ئه‌م فیلمه‌وه و ده‌ڵێت، به‌هۆی ئه‌وه‌ی ئه‌م فیلمه بوو به خاوه‌ن سه‌یركه‌رێكی زۆر له دنیادا له هه‌مان كاتدا بوو به خاوه‌نی داهاتێكی زۆر به‌بڕی "656" ملیۆن دۆلاری ئه‌مه‌ریكی كه نزیكه‌ی "228" ملیۆن دۆلاری ئه‌مه‌ریكی بۆ هۆلیوود گه‌ڕانده‌وه، ئه‌مه‌یش بوه هۆی ئه‌وه‌ی كه هۆلیوود داهاتی زیاتربێت و له كێشه داراییه‌كه‌ی تێیكه‌وتبوو رزگاری بێت.


بابەت لەسەر ئینتەرنێت:http://www.sarbast.com/post/2787\nلە توێژینەوەیەکی نوێدا زاناکان ئاشکرایان کردووە، کە خواردنی قارچک، ئەگەری هەیە ڕێگریی بکات لە دەرکەوتنی گرفت لە بیرکەوتنەوە و توانای قسەکردندا پاش تەمەنی ٦٠ ساڵی.\nلە بابەتێکی تەندروستییدا ماڵپەڕی بی بی سی ئاماژەی بە توێژینەوەیەکی نوێ کردووە، کە تیایدا زاناکان ئەوەیان خستووەتەڕوو، ئەگەر لە هەفتەیەکدا دوو جار قارچک بخورێت، ئەگەری هەیە کەسەکە لە گرفتە ژیرییەکانی پیری وەکو لەبیرچوونەوە و کێشەکانی توانای قسەکردن بپارێزێت.\nلە توێژینەوەیەکی زانکۆی سینگاپوری نێودەوڵەتیدا، زاناکان دەریانخستووە، ئەو کەسانەی کە بە بەردەوامی قارچکیان خواردووە، لە تاقیکردنەوە ژیرییەکان زۆر باشتربوون بە بەراورد بەوانەی کە قارچک لە خۆراکی ڕۆژانەیاندا نەبووە.\nلە بابەتەکدا ئاماژە بەوە کراوە، ماددەیەکی ئەنتایئۆکسیدێند لە ناو پێکهاتەی قارچکدا هەیە کە سەلمێنراوە کاریگەرییە نەرێینییەکانی پیری بە تایبەت دروستبوونی گرفت لە توانای قسەکردن و بیرکەوتنەوەی ڕابردوو کەمدەکاتەوە.\nبە پێی دەرەنجامەکانی توێژینەوەکە کە ماوەی ٦ ساڵی خایاندووە، ئەو کەسانەی بە لایەنی کەمەوە دوو ڕۆژ لە هەفتەیەکدا قارچکیان خواردبوو، ٩%ی ئەو کەسانە تووشی ئەو گرفتە ژیریانە بوون، لە کاتێکدا ئەوانەی کە قارچک لە خۆراکی ڕۆژانەیاندا نەبوو، ١٩%ی ئەو کەسانە تووشی گرفتە ژیرییەکان بوون.\nڕێکەوتی بڵاوبوونەوەی بابەت: 2019-03-15


نوێترین زانیاری لەسەر چوونی شاندی سیاسی هەرێم بۆ بەغدا - SNN\nHome›کوردستان›نوێترین زانیاری لەسەر چوونی شاندی سیاسی هەرێم بۆ بەغدا\nهەرچەندە وابڕیار بوو لە دوای گەڕانەوەی شاندی باڵای حكومەتی هەرێم لەبەغداوە بۆ هەرێم شاندێكی سیاسی باڵا سەردانی بەغدا بكەن بۆ پاڵپشتی شاندەكەی هەرێم و ئەنجامدانی گفتوگۆی سیاسی لەگەڵ لایەنە سیاسییەكانی عێراق، بەڵام تا ئێستا لەوبارەیەوە ئاگادارنەکراونەتەوە.\nعەدنان عوسمان، وتەبێژی بزوتنەوەی گۆڕان و ئەندامی خانەی راپەڕاندن لەو بزوتنەوەیە بە SNNی ڕاگەیاند: تا ئێستا هیچ وادەیەك بۆ ڕۆشتنی شاندی باڵای سیاسی هەرێم بۆ بەغدا دیارینەكراوە، ئێمەش لە بزوتنەوەی گۆڕان لەلایەن هیچ حزب و كەسێكەوە ئاگادار نەكراوینەتەوە بۆ بەشداریكردنمان لە ئەگەری وەها سەردانێك بۆ بەغدا.\nئاماژەی بەوەشكرد، هەركات داوامان لێكرا كە بەشداری شاندی سیاسی هەرێم بكەین بۆ سەردانمان بۆ بەغدا ئەو كات ئێمەش بڕیاری خۆمان دەدەین، بۆیە ئێستا هیچ شتێك نییە بەناوی سەردانی شاندی سیاسی هەرێم بۆ بەغدا.\nوتەكانی وتەبێژی بزوتنەوەی گۆڕان لە كاتێكدایە كە بەر لە چەند ڕۆژێك لەهەژماری تایبەتی خۆی لە تۆڕی كۆمەڵایەتی فەیسبوك ئەوەی بڵاوكردەوە كە لە كۆبوونەوەی سێ قۆڵی جەخت لەوە كرایەوە كە شاندێكی سیاسی باڵا شانبەشانی شاندەكەی حكومەت بنێردرێتەوە بەغدا، بەڵام هەمان شاندی جاران (كەماندوبوونیان جێی تەقدیرە) نێردرایەوە بەغدا بەبێ شاندە سیاسیەكە.\nئەوەشی وتووە: پێم وایە تازە پێویست بە چوونی شاندی سیاسی ناكات، نیەتەكان ڕوون نیە.


ئەو فاکتەرانە چین کە زیان بەخوێنبەرەکان دەگەیه‌نن ئەوانەشی تەندروستیی دەپارێزن؟\n10/11/2021 240 جار خوێندراوه‌ته‌وه\nئەگەرهات‌و کالیسیۆم لەناو لولە خوێنەکاندا کەڵەکەبوو، ئەوە مەترسیی تووشبوون بەنەخۆشییە جۆراوجۆرەکان زیاد دەکات، لەبەرئەوەی بەکلسبوون لەسەرەتادا بێزارکەر نییەو بێئەوەی کەسەکە هەستی پێبکات گەشەدەکات، هەربۆیە زۆر گرنگە ئەو فاکتەرانە بناسرێت کە زیان بەلوولە خوێنەکان دەگەیەنن‌و لەبەرامبەردا ئەوانەش بزانرێن کە پارێزگاریی لەتەندروستییەکەی دەکەن.\nپسپۆڕانی تەندرووستیی دەڵێن لوولە خوێنەکان دەبێت نەرم‌و شایانی جوڵەکردن بن‌و خوێن بۆ هەموو بەشەکانی جەستەو خانەکان بگوازێتەوە، لەبەرئەوەی ئۆسکجین‌و مادە خۆراکپێدەرەکانی تری لەگەڵ خۆیدا هەڵگرتووە.\nلەوبارەیەوە مارتن هالی گەورە پزیشکی ناوەندی پێشگرتن لەنەخۆشییەکان‌و پزیشکی وەرزشی لەزانکۆی تەکنیکی لەمیونخی ئەڵمانیا چوار فاکتەری سەرەکیی دەستنیشانکردووە کە زیان بەلوولە خوێنەکان دەگەیەنێت، هەروەک چەند فاکتەرێکیش هەیە پارێزگاریی لەتەندرووستییەکەیی‌و بەنەرمی مانەوەی دەکەن.\nئەو فاکتەرانەی زیان بەلولە خوێنەکان دەگەیەنن:\nیەکەم فاکتەری نەرێنی: جگەرەکێشان خانەکانی لوولە خوێنەکان لەناو دەبات.\nدووەم فاکتەر: ڕێژەی بەرزی شەکری ناو خوێن خانەکانی لوولە خوێنەکان دەتوێنێتەوە.\nفاکتەری سێیەم: کۆلیسترۆڵی بەرزی ناو خوێن لوولە خوێنەکان دەگرێت .\nچوارەم فاکتەر: بەرزبوونەوەی پەستانی خوێن دەبێتە هۆی دڕانی لوولەکانی خوێن.\nهەرچی فاکتەرە ئەرێنییەکانن کە دەبنە هۆی پاراستنی تەندروستیی لولەکانی خوێن بریتین لە:\nدووەم: کێشی سرووشتیی.\nسێیەم: ترشە چەورییە ناتێرەکان.\nچوارەم: سەوزە ڕەنگاوڕەنگەکان.


كۆمه‌ڵگاى كاش , cash society : کامەران وریا قانع .. | wtarikurd\nنوسینی : کامەران وریا قانع | 05.01.2013 11:26 AIM: | بەشی: ئابوری | بێ کۆمێنتە\nسه‌ره‌تا كۆمه‌ڵگاى كاش وه‌كو پێناسه بریتیه : له‌و كومه‌ڵگایه كه زۆربه‌ى كرین و فرۆشتن , یان هه‌ر چالاكیه‌كى ئابورى به دراویی كاش ئه‌كرێـت , به شێوه‌یه‌كى گشتى ئه‌توانین بڵێن ئه‌م كۆمه‌لگایانه به‌م فه‌لسه‌فه‌یه كار ئه‌كه‌ن ( بكڕه هه‌ر ئێستاش پاره‌كه‌ى بده )) (( , له‌م جۆره كۆمه‌ڵگایه‌نه بانكه‌كان كه‌مترین متمانه‌یان هه‌یه لاى هاوڵاتیان , سیسته‌مه ئابورییه‌كه‌ى شێوه‌یه‌كى مافایایی هه‌یه , چونكه له تازه‌ترین لێكۆلینه‌وه‌ى ئابورى له ئه‌مریكا ده‌ركه‌وتوه زۆرترین دۆلار له‌و شوێنانه‌ى دنیایه كه شێوه‌ى ده‌سه‌لاته‌كانیان مافیایین , باشترین نموونه مافیاكانى هیرۆین و حه‌شیشن له ئه‌مریكا لاتینى كه هه‌موو كاره‌كانیان به شێوه‌ى كاش ئه‌كرێت .\nله‌م جۆره كۆمه‌ڵگایه‌نه كه سیسته‌مى مافیایین زۆرترین راده‌ى گه‌نده‌ڵى هه‌یه, چونكه هاتوو چۆى دراو زه‌حمه‌ته بخرێته ژێر چاودرێییه‌وه و به هیچ كه‌نالێكى فه‌رمى تێنابه‌رن هه‌ر له بانكه‌كه‌وه تاكو ئه‌و فه‌رمانگانه‌ى كه تایبه‌تن به دیارى كردنى بڕى باج له‌سه‌ر سه‌رمایه‌كان .\nله‌م كۆمه‌ڵگایانه سه‌رچاوه‌ى ئه‌و هه‌موو بره پاره‌یه‌یی كه به ( كاش ) مامه‌ڵه‌ى پێده‌كرێـت روون نیه وجێگایی گومانه . , هه‌روه‌ها له‌م جۆره كۆمه‌ڵگایانه بوراى گه‌نده‌ڵى و دزى زۆر فراوانه و رێگاكان هه‌مه جۆرن , هه‌ر له سپیكردنه‌وه‌ى پاره‌ی زۆر به كرینى مۆڵكى گرانبه‌ها چ له ناوه‌وه‌ى وڵات یان له‌ده‌ره‌وه تاكو دروست كردنى فه‌رمانبه‌ر یان چه‌كدارى وه‌همى و وه‌رگرتنى مووچه‌كه‌ى , تاكو به‌هه‌راج كردنى هه‌ر سه‌روه‌تێكى نه‌ته‌وه‌یی, یاخود گرێبه‌سته گه‌وره‌كان بۆ كه‌سه نزیكه‌كانى ده‌سه‌ڵاتدارن ئه‌بێت و ئه‌وانیش به پاره‌یه‌كى كاش ئه‌یفرۆشنه‌وه به كه‌سانى دوورتر له ده‌سه‌لاتداران , یاخو پڕ كردنى بازار به كاڵایی ئاست نزم و هه‌رزان تاكو به زووترین كات قازانج بكه‌ن .\nله‌م جۆره كۆمه‌ڵگایه زۆربه‌ى ته‌كنه‌لۆجیه‌كان سوودى لێوه‌ر ئه‌گرێت ته‌نها ئه‌و ته‌كنه‌لۆجیانه نه‌بێـت كه په‌یوه‌ندى به كه‌م كرنه‌وه‌ى و چاودێرى پاره هه‌یه له بازار ( وه‌كو بانكه‌كان و جۆره‌كانى كارت به‌كارهێنان له جیاتى دراو ) به شێوه‌یه‌كى گشتى كۆمه‌ڵگا كاشه‌كان گه‌نده‌ڵترین كۆمه‌ڵگان له‌رووى ئابورییه‌وه‌و چونكه چاودێرى پاره ته‌نها له ده‌ست خاوه‌نه‌كه‌یه‌تى ,( ئه‌مه‌ش یه‌كێكه له هۆكاره‌كان كه له پرێكدا پاره دیار نامنێت له بازار یان بانكه‌كان هه‌روه‌كو له شارى سلێمانى روویدا ) هه‌روه‌ها هه‌رگیز پرسیارى ئه‌وه ناكرێت بۆ كه‌سێك له پرێكدا ده‌بێت به سه‌رمایه‌دارى گه‌وره.\nهه‌روه‌ها زوربه‌ى كات له كۆمه‌لگا كاشه‌كان گۆرینى ده‌سه‌لاتى تیا ناكرێت, له رووى هه‌ڵبژاردن و دیموكراسیه‌وه .., چونكه كه‌سه سیاسیه ده‌وڵه‌مه‌نده‌كان ئه‌وه‌نده پاره‌یی كاشیان له‌به‌ر ده‌سته كه هه‌م ده‌نگى خه‌ڵكه‌كه بكڕنه‌وه یان ئه‌نجامه‌كان بگۆرن .\nله‌م كۆمه‌ڵگایه‌نه‌دا كه‌مترین متمانه هه‌یه له نێوان فرۆشیار و كریار ,هه‌روه‌ها ئه‌م بێ متمانیه ئه‌گواسرێته‌وه بۆ زۆربه‌ى به‌شه‌كانى ترى كۆمه‌ڵگا به تایبه‌تى سیاسه‌كان .\nله‌م كۆمه‌ڵگایه‌نه لایه‌نه ئابورییه‌كان وه‌كو فه‌وزاو نه‌بوونى عقل له پشتیه‌وه ده‌ر ئه‌كه‌وێـت , به‌ڵام ئه‌م لێكدانه‌وه‌یه زۆر هه‌ڵه‌یه , چونكه ئه‌وانه‌ى له پشت ئه‌و فه‌وزایه‌وه‌ن ئه‌زانن چى ئه‌كه‌ن و به مه‌به‌سه‌ت دۆخه‌كه ئالۆزو ته‌ماوى ئه‌كه‌ن . ره‌نگه كوردستانى خۆمان نموونه‌یه‌كى باش بێت بۆ ئه‌م جۆره له كۆمه‌ڵگاى كاش .\nله به‌رامبه‌رى كۆمه‌ڵگاى كاش جۆرێكى ترى كۆمه‌ڵگا هه‌یه كه مامه‌ڵه كردن به كاش زۆر كه‌مه (cashless society) و به فه‌لسه‌فه‌ى ( ئێستا بكره ,دوایی پاره بده ) كار ئةكةن. ئه‌م كۆمه‌ڵگایه رێك پێچه‌وانه كۆمه‌ڵگاى كاشه , كه راده‌ى گه‌نده‌ڵى زۆر كه‌مه‌و هاتوچۆى پاره له ژێر چاودرێرى بانكه‌كان و فه‌رمانگه‌كانى باجه .\nله‌م كۆمه‌ڵگایه‌نه متمانه له نێوان فرۆشیارو كریار له ئاستێكى به‌رزدایه و كریار دڵناییه له‌وه كه گزى و شتى خراپی پێنافرۆشێت . ره‌نگه ولاتى سوید باشترین نموونه بێت كه له تازه‌ترین لێكۆلینه‌وه سویده‌كان له %97 مامه‌ڵه‌كانیان به‌هۆى بانك و كارتى پاره‌وه‌یه . هه‌رچه‌نده فه‌لسه‌فه‌ى ( ئێستا بكره و دایی پاره بده ) یه‌كه‌مجار زیاتر له ئه‌مریكا سه‌رى هه‌ڵدا له سالانى بیسته‌كانى سه‌ده‌ى رابردوو(1920) كه بۆ یه‌كه‌مجار له به‌نزیخانه‌كانى ئۆتۆمبێڵ ده‌ستى پێكر د, كاتێك كۆمپانیایی (ستانده‌ر ئۆیل ) له زۆربه‌ى شاره‌كانى ئه‌مریكا به‌نزیخانه‌ى كرده‌وه و پاره وه‌رگرتنى كرده سیسته‌مى كارت یان قه‌رز .\n1,614 جار بینــراوە لەڕەهێڵپۆست\nعێراقی نوێ به‌ره‌و کوێ ؟ : به‌رزانی حه‌مه‌خورشید .


پارتی دیموكراتی كوردستان و یه‌كێتی نیشتمانی كوردستان بڕیاری دامه‌زراندنی ئیداره‌یه‌كی یه‌كگرتوو بۆ هه‌رێمی كوردستانیان داوه - 2005-02-03\nی مانگی دوو ٠٣, ٢٠٠٥\nئه‌مڕۆ پێنج شه‌ممه 03/02/2005 شاندی باڵای دوو حزبی سه‌ره‌كی و ده‌ستهه‌ڵاتدار له هه‌رێمی كوردستانی عێراق، پارتی دیموكراتی كوردستان و یه‌كێتی نیشتمانی كوردستان به سه‌رۆكایه‌تی به‌ڕێزان مه‌سعود بارزانی و جه‌لال تاڵه‌بانی دوو كۆبونه‌وه‌یان ئه‌نجام دا له هاوینه‌هه‌واری سه‌لاحه‌دین له پارێزگای هه‌ولێر.\nدوای كۆبونه‌وه‌كه به‌ڕێزان تاڵه‌بانی و بارزانی كۆنگره‌یه‌كی رۆژنامه‌وانییان سازكرد و بۆ كه‌ناڵه‌كانی ڕاگه‌یاندن تیایدا رێكه‌وتنی هه‌ردوو لایانیان ڕاگه‌یاند له‌سه‌ر چه‌ند گۆڕانكاریانه‌ی به‌سه‌ر ره‌وشی هه‌رێمه‌كه‌دا دێت له ڕووی به‌شداری كردن له په‌رله‌مان و حكومه‌تی عێراق و حكومه‌ت و په‌رله‌مانی هه‌رێمی كوردستانیش.\nله‌م باره‌یه‌وه ڕایانگه‌یاند كه ئه‌وان له‌سه‌ر ئه‌وه ڕێكه‌وتون كه به‌ڕێز جه‌لال تاڵه‌بانی بۆ پۆستی سه‌رۆك كۆماری عێراق یان سه‌رۆكی حكومه‌تی عێراقی وه‌ك نوێنه‌ری لایه‌نی كوردی ده‌ست نیشان كرا.\nهه‌روه‌ها به‌ڕێز مسعود بارزانی بۆ پۆستی سه‌رۆكی هه‌رێمی كوردستان كه په‌رله‌مانی تازه هه‌ڵبژێردراوی كوردستان یاسایه‌كی تایبه‌ت بۆی داده‌ڕێژێ و په‌سه‌ندی ده‌كات، ده‌ستهه‌ڵاته‌كانی سه‌رۆكی هه‌رێمی تێدا دیار ده‌كرێ.\nله خاڵێكی دیكه‌ش هه‌ردوو لا له‌سه‌ر ئه‌وه ڕێكه‌وتون كه به‌ڕێز عه‌دنان مفتی ئه‌ندامی مه‌كته‌بی سیاسی یه‌كێتی نیشتمانی كوردستان ده‌بێ به سه‌رۆكی په‌رله‌مانی تازه‌ی هه‌رێم و جێگرێكی له‌لایه‌ن پارتییه‌وه ده‌ست نیشان ده‌كرێ له نێو كاندیده‌كانی لیستی نیشتمانی دیموكراتی كوردستانی.\nپاشان په‌رله‌مانی تازه هه‌ڵبژێردراوی هه‌رێمی كوردستان ته‌كلیفی ڕێزدار نێچیرڤان بارزانی، ئه‌ندامی مه‌كته‌بی سیاسی پارتی دیموكراتی كوردستان ده‌كا بۆ وه‌رگرتنی پۆستی سه‌رۆكی ئه‌نجومه‌نی وه‌زیرانی حكومه‌تی هه‌رێمی یه‌كگرتوو كه هه‌ردوو ئیداره‌كه‌ی ئێستا یه‌ك ده‌گرنه‌وه له یه‌ك كابینه‌دا و جێگری سه‌رۆكی حكومه‌تیش له‌لایه‌ن یه‌کێتی نیشتمانی كوردستان ده‌ست نیشان ده‌كرێ.\nبۆ گوێگرتن له ته‌واوی ڕاپۆرته‌كه كلیكی ئه‌و ئۆدیۆ فایله‌ی لای سه‌ره‌وه‌ی ئه‌م لاپه‌ڕه‌یه بكه.


دەنگدانی تایبەت لە هەرێمی کوردستان/ هێزی سەربازی و ئاوارەکان ئەمرۆ دەنگ ئەدەن - Mehr News Agency\nAP ١٤٠٠ Mehr ١٦ ٠٨:٥٥\nNews Code 39468\nبە پێی راپۆرتی ئاژانسی هەواڵی مێهر، په‌یامنێرى شارپرێس له‌دهۆك ئاشكرایكرد، دهۆك جیاواز له‌هه‌موو عێراق‌و هه‌رێم، له‌كاتژمێر (7:30) خوله‌ك هه‌ڵبژاردن ده‌ستى پێكرد، له‌كاتێكدا پێویستبوه له‌كاتژمێر 7ى به‌یانى ده‌ستى پێبكردایه.\nئه‌مه له‌كاتێكدایه، په‌یامنێرانى شارپرێس له‌سلێمانى‌و هه‌ولێر باسیان له‌وه‌كرد، له‌كاتژمێر 7ى به‌یانى ناوه‌ندو وێستگه‌كانى ده‌نگدان به‌ڕوى ده‌نگده‌رانى تایبه‌تدا كراونه‌ته‌وه.\nتائێستا ئۆفیسى دهۆكى كۆمسیۆنى باڵاى هه‌ڵبژاردنه‌كانى عێراق له‌باره‌ى ئه‌و دواكه‌وتنه‌ى ڕویداوه هیچ ڕونكردنه‌وه‌یه‌كى بڵاونه‌كردۆته‌وه.\nله‌كاتژمێر 7ى به‌یانى ئه‌مڕۆ ده‌نگدانى تایبه‌ت له‌هه‌رێم ده‌ستى پێكردو ژماره‌ى ده‌نگده‌رانى ئه‌مڕۆ بریتیه له225 هەزارو 851 کەس، هاوكات هه‌ر ئه‌مڕۆ ئاوارەکانیش کە ژمارەیان 105 هەزارو 754 دەنگدەرە دەتوانن دەنگبدەن‌و ژماره‌یه‌كى كه‌میش له‌سزادراوان ده‌نگده‌ده‌ن.\nجومانە غلای وتەبێژی کۆمسیۆنی باڵای هەڵبژاردنەکان له‌كۆنگره‌یه‌كى ڕۆژنامه‌وانیدا ئاشكرایكرد، وه‌كو كۆمسیۆن هه‌موو پلان‌و به‌رنامه‌یه‌كیان داناوه بۆ هه‌ر حاڵه‌تێكى له‌ناكاو كه ئه‌مڕۆ له‌ده‌نگدانى تایبه‌تدا دروستبێت.\nسه‌باره‌ت به‌ئه‌نجامه‌كانى ئه‌مڕۆش غلاى وتى:"ئه‌مڕۆ ئه‌نجامى ده‌نگدانى تایبه‌ت ڕاناگه‌یه‌نرێت، به‌ڵكو له‌گه‌ڵ ئه‌نجامه‌كانى ده‌نگدانى گشتى‌و 24 كاتژمێر دواى پرۆسه‌كه سه‌رجه‌میان پێكه‌وه ڕاده‌گه‌یه‌نرێت".


قۆناغێن ئەنفالكرنا گەرمیان ساڵا  1988 2017-04-16\nهەكە ئەم بێن سەر ئەنفالا و تەعریبێ ب ئاخڤین تەعریب وتەبعیس وڤەگوهاستن لدەست پێكا سالێن 1960 بویە،ئەم د كارین بێژین هێشتاژی كەڤن تر بۆیە !! لسەردەمێ فتوحاتێت ێیسلامی كوردستان بوویە ،بەلێ سەردەمێ رژێما گوڕبەگوڕا بەعسا فاشست ل ساڵا 1988ل ڕێكەفتا  16/3 هەر دگەڵ كیمیاباران كرنا حەلەبچە و بالێسان و ل بارەگایێ لقا ئێك ل زێوە شكان ئەنفالێ دەست پێكرییە.\nقوناغاێن ئەنفال كرنێ ل 1988\nپڕوسیسا ئە نفالێ د شەش قوناغادا هاتیە ئەنجامدان:\nقوناغا ئێكێ: پارێزگەها سلێمانیێ هاتە دورپێچ كرن و دەڤەرا (سە رگە لو) ل 23 مەها شوباتێ هەتا  19/3/1988كەتە هاتە ئەنفال كردن. قوناغا دوویێ: دەڤەرا قەرەداغ و بازیان ودەربەندیخان ل 22/3 هەتا 1ـێ نیسانێ بوو.\nقوناغا سیێ: دەڤەرا گەرمیان، كەلار، باوەنور، كفری، دووز، سەنگاو، قادر كرم، ل ڕێكەفتا  14/4/1988 بوو.\nقوناغا چاریێ: دولا (زێی بجوك) دەڤەرا كویێ، تەق تەق، ئاغچلەر، ناوشوان، ل 3/5 هەتا  8/5.\nقوناغ پێنج و شەش و هەفتێ: دەور و بەرێن شەقلاوا و ڕەواندز و هەتا خواكوڕكی. ژهەژی گوتنێیە تەن ئێكا ئوپەراسیۆنێن و رژێما بەعسا فاشی تێتدا سەرنەكەفت، ئۆپەراسیۆنا ئەنفال كرنا دەڤەرا خواكوری بوو، بەرگری كرن ژ ڤێ دەڤەرێ ب بەشداری و سەرپەرشتیا جەنابێ سەرۆك مسعود بارزانی بوون له 15/5 هەتا  8/26قوناغا هەشتێ و یا دوماهێكێ، ئەنفال كردنا دەڤەرا بادینان، ئێمێدی، ئێكرێ، زاخو، شێخان، دهوك، ل 25 /8 وهەتا 6 /9 بوو. \nئەز وەك شاهد عەیان و پاشماوێ ئەنفالێ و دختورێ شورەشێ پشتی ڕاوەستانا شەرێ عیراقێ و ئیرانێ ئێ كو 8 ساڵا بەردەوام بووی، رژێمێ گوربەگور هەموو چەكێ خۆ تانك و زرێ پووش و جەكێ بالستی و كیمیایی و دوو فرقێن عەسكەری و 250 فەوجێن جاشا و سریا ئەبو فراس حەمدانی ئینا بو دەڤەرا بادینان ل 25/8 ل سعەت 5سپێدی8 فڕوكەهاتن سەر بادینان و بارەگایێ مە ل سێدەرا هەر ژكانیا باسكا هەتا سوار و سپیندارێ و گەلیێ ئاڤوكێ بەرێ گارەی چەم جویی زیوەشكان بارەگەیێ لقا ئێك كیمیا باران كر، بەرپس و پێشمەرگە و بەرگری ملی و خەڵكێ دەڤەرا بادینان، زور بقارەمانی بەرگریا هێرشا ئەنفالا كرد، بەڵ چەكێ كیمیای و فروكێن جەنگی و توپێن گران، نەچار خەلكێ خو ڤەكێشا بەرەڤ سنورێ توركیا و ئیرانێ مزوری ژوری،هەر ل وێ ڕوژئ 25/8 ڕەحمەتی عەلی خنسی ئەم ئاگەدار كرین كو مالا مە ل سەفرە خرابێ بوو ئەز هاتم مالئ من گوندێ مە ئاگەدار كر (سالم ڕەشو،خەلەف عەلی بەدران،ێیسماعیل بابا شێخ،مەحمود كوجی ،نایف سینی،داوود ڕەشید،شاكر گۆلانی) وجەند مالێن دی خەلكی سوسیا و بێبادێ ل دەف مە بوون و ك خود ژی رازیی یاسین بێبادی ل ئەنفالێ بێ سەروشینە ئەم چون (سیان و ئەرگنی ل گەلیێ نیێ و گارەی و دەشتا كافیا و بانیێ و نەپاخیی و گەلیێ پڵنگا هەتا روژا  28ئەم گەهشتیە سەر كەلەكا شنێی) ئەم و هێڕشا عیراقێ د گە یێك گەهشتین سەر كەلەكی،ل وی دەمی ئەم هەموو د گەك خێزان و زارۆكا پێكڤە گرین ئەم ژی پاشدا ڤەگەریاین بو لایێ دینارتێ بلێ عەسكەرێ عیڕاقێ ژی پێشڕەوی كر و دیسان ئەم ڤەگەڕیاین بو گوندێ بانیا زێبار و گوندێن چالێكێ ئەم دوو هەزار كەس بوین مە خۆ ڤەشارت، كاك شەمال زێباری هاوكریا مەكر هندەك خوارن یا ڤەشارتی و جهێی ئاڤی نیشامەدا كو ل هەیڤا 9 مە بەفر ژ كون بەفرا دئینا، ئەم سێی وەریسا د كون بەفرا دچوین خارێ مە بەفرد ئینا و مەت حەلاند بۆ ڤەخارنێ هەتا روژا5/9، پاشان ژبەر برس و تێنی و بێ دەرمانی و نەخوش بوونا زاروك و ئافرەتان، ئەم نەچاربووین زاروك و خێزان مە خو تەسلیم كر ،و ئەم هاتن گارەیی نێزیك 10هەزار د ناف گارەیی دابۆن ئەم ژی وەك هەزاران هاتن گرتن. ئەم ڤەگوهاستین بۆ قەلعا ئاكرێ و پاشی بۆ مقر جیش لا شعبی ،،خەلكێ، ئاكری بومە خوارن ئینا ئەو چەند روژ بوو مە خوارنەك دورست نەخوار بۆ، پاشان ئەم سیاری سەیاڕێت ئیڤێن عەسكەری كرین، من ج ژ خێزان و زاروكێت خۆ نەد زانی ئەم برین بۆ ناحیا كەلەكێ توماركرین ئەم برن بەحركێ ل وێ دەرێ (ل كومەڵگەها جەژنیكان) مە خێزان و پچوكێت خۆ دیتن ، ڕوژەك نەخوش بوو بەس ب دیتنا خێزان و پچوكێن خۆ ئەم زور دل خوش بووین ، هەر ل بەحركێ سێ ئوردوگا هەبوون ئەوژی\n(جەژنیكان،گردەچال،بەرحوشتر) ب سەدان خەلكێ مە د روژا عەفویێ دا هات بوون ل دهوك هاتن گرتن و كوشتن، ل دوو میحوەرا شەر بوو هەر ژ ئەتروش هەتا زاخو ئەوكەسێن د گرتن د برنە قەلعا نزاركێ ئانكو قەلعا هنگافتنێ و ژ ئەتروش هەتا خواكورك وسوران ئەوێن د دهاتن گرتن و ڤەدگوهاستن بۆ قەلعا ئاكری هەتا نوكە ل هەموو قوناغێن ئەنفالادا 182هەزار كەس هەتا نهو بێ سەروشونن 5هەزار گوند ژی خرابكرن دگەل ڕەز و بیستان و تەرش و تالانێ وان ، ل بەحركێ ب دەها خەلك گرتن وەك خودێ ژی ڕازی نوری عبدال شێخكی و حەجی حەمو خورتی هەروەسا بدەها خێزان و پچوكێن ئێزیدیا و كریستیانا ل جەژنیكان گرتن چونكو ل دهوكی هاتبوون و هەتا نها ژی3هەزار ئێزیدی ژ زاروك و خێزان و دان عەمر بێ سەروشوێنن. زورەك ژ زاروك و ئافرەێتێن دەڤەرا بادینان ژبەر هێرشا ئەنفالا چوون بەرەڤ توركیا، ل توركیا ل سێ كەمپا خرڤەكربوون (دیاربەكر، موشێ ، مێردین) ل ڤان كەمپا مخابەرات و سیخورێن رژێما بەعس كارێن تیرۆر و ترسان و كوشتنێ دناڤ كەمپادا دكرن ب سەدان كەس ژەهراوی كرن ، ژەهر دكرە ناڤ ئارێ خوارنێ خەلك پێ ژەهراوی دبوو،هەروەسا مخابەراتا و سیخورێن بەعسێ كارێن كوشتن و رفاندنا كەسێن بەرناس و بەرپرس دناڤ كەمپادا دكر، بو نموونە محو گەودا ب دەستێ مخابەرات هاتە گرتن و ڤەگوهاست بو عیراقێ ،،حالێ كوردا دناڤ كەمپادا نە ل ئیران نە ل توركیا نە عێراق ێ باش بۆ، بەڵ مللەتێ مەیێ كورد لە ئیران و توركیا و عێراق ب هەمی شێوەكێ هاوكار بوون و خزمەتا گرتێن كەمپا دكر، تەنێ ل كەمپا جێژنیكان (بو نموونە) 10هەزار مال ل جەژنیكانێ هەبوون، حوكمەتا بەعس چ ئاڤ و خوارن و دەمان نەددا كەس بەڵ خەڵكی شەرەفمەندی هەوڵێرێ بوونە رزگاركاركار و ڤەژیاننا گرتیێن ئەنفالا، لەوما پێتڤییە مێژوو ڤێ چەندێ توماركەت و بۆ هەتا هەتایێ ئەم ڤێ چەندێ ژبیر نەكەین و هەتا ساخین ئەم دەیندارێ خەلكێ هەولێری نە، گەر نەوژوانە با ئەم دا ژ برسا مرین. هەتا عیڕاقێ كوێت داگیركری و ئەم هاتن شیخان ب قاچاغی هەر دەستپێكا سەرهەلدانێ ل روژا 13/3/1991 من بەشداری د ڕزگاركرنا قەزا شێخانێ دا كر و ئەز چوم سەر بنگەهێ سەربازی و پاشی بەرەف بارگەیی بەعسیا و ئەمنێ و سیخورا ،ل كوج رەویا ملیونی (بهارا 1991) ئەز گەهشتم دەشتانێ كارەسات و جینوساید كرنا شنگالی وباشورێ كوردستانێ درێژە پێ دانا ئەنفالا یە نابیت چوجارا ژ بیر بكەین ئیرو ئەڤ ئازادی وحكومەت و پەرلەمان بەرهەمێ خوینا شەهید و ئەنفال و حەلەبچە و جینوسایدكرنا شنگالێ یە هەزار سلاڤ ل گیانێ پاقژێ تەڤایا شەهیدێن كورد و كوردستانێ و سەروە رێ شەهیدا بارزانی نەمر و كاك ئەدریسێ هەمیشە زندی.بژیت پێشمەرگە بژیت كورد بژیت كوردستان.\n❊ دختور وپێشمەگە، گرتیێ ئەنفالا